Obeležen Svetski dan davalaca krvi – Nadlanu.com\nObjavljeno 14. juna 2012. / 17:39:18\nBEOGRAD, 14. juna 2012. (Beta) – Institut za transfuziju krvi i Crveni krst Srbije obeležili su u četvrtak u centru Beograda Svetski dan davalaca krvi, 14. jun, i pozvali gradjane da postanu dobrovoljni davaoci i daju krv.\nNa Trgu republike postavljen je transfuziološki autobus, a volonteri Crvenog krsta informisali su gradjane o važnosti davanja krvi, imajući u vidu da je samo u Beogradu potrebno obezbediti oko 400 jedinica krvi dnevno.\nU 2011. godini Institut za transfuziju krvi Srbije prikupio je 60.650 jedinica krvi, što je rekordan broj u poslednjih desetak godina, a prema podacima instituta ove godine se beleži porast broja davanja krvi.\nPozivu da daju krv odazvali su se i funkcioneri Demokratske stranke Boris Tadić i Dragan Djilas.\nTadić je pozvao gradjane da daju krv, ali i da postanu donatori organa, jer je Srbija medju poslednjim državama po broju transplatacija.\nSvetski dan dobrovoljnih davalaca krvi obeležava se od 2005. godine, a ovogodišnji slogan manifestacije je “Svaki davalac krvi je heroj”. Taj dan je odabran, jer je to datum rodjenja Karla Lajštajnera, koji je otkrio krvne grupe.\nSud odbio Asanžov zahtev\nPoljski zvaničnici ogorčeni blagim kaznama


Pompeo: Glas Amerike i Radio Slobodna Evropa/Radio Sloboda su vitalni izvor informacija za Ruse (EPA)\nAmerički državni sekretar Mike Pompeo izjavio je kako ruske vlasti i dalje guše nezavisno informiranje i slobodu govora, prenosi agencija Beta.\n„Glas Amerike i Radio Slobodna Evropa/Radio Sloboda su vitalni izvor informacija za Ruse. Pozivamo ruske vlasti da preispitaju nova ograničenja za slobodne medije“, napisao je Pompeo na Twitteru.\nState Department je u ponedjeljak objavio izjavu Pompea da su Sjedinjene Američke Države „duboko zabrinute“ zbog nedavnog nacrta uredbe ruskih vlasti, na čijoj su meti, kako se navodi, mediji u Rusiji finansirani od Američke agencije za globalne medije (USAGM).\n„Više od 70 godina Glas Amerike i Radio Slobodna Evropa/Radio Sloboda vitalni su izvor nezavisnih vijesti i informacija za građane Rusije. Ova uredba će uvesti nove teške zahtjeve koji će dodatno umanjiti sposobnost Glasa Amerike i RFE/RL da rade na teritoriji Rusije“, naveo je Pompeo.\nOn je izrazio zabrinutost zbog „obračuna s nezavisnim medijima u Rusiji“ i pozvao Moskvu da poštuje međunarodne obaveze i standarde OSCE-a u vezi sa slobodom izražavanja.\n„Pozivamo ruske vlasti da preispitaju ove poteze koje će dodatno naštetiti bilateralnim odnosima“, dodao je američki državni sekretar.\nRuska regulatorna agencija za medije objavila je krajem jula nacrt odredbe, prema kojoj bi mediji koji su u Rusiji registrovani kao strani agenti trebali navoditi tu klasifikaciju uz objavljene sadržaje.\nNacrtom uredbe treba biti dopunjen ruski zakon iz decembra 2017. godine kojim su mediji finansirani iz inostranstva proglašeni za strane agente, podsjeća Beta pozivajući se na Glas Amerike.


22. Jun 2000 17:54 (GMT+01:00)\nUhapšeno dvoje britanskih Kineza\nDOVER - Britanska policija saopštila je u četvrtak da je uhapsila još dve osobe u vezi sa smrću 58 kineskih ilegalnih imigranata koji su se u nedelju ugušili u kamionu kojim je trebalo da budu prošvercovani u Britaniju.\nPolicija, koja u pritvoru već drži vozača kamiona, holandskog državljanina, i dalje ne odbacuje mogućnost da iza ove tragedije stoje kineske bande. "Uhapšeni su jedan muškarac i jedna žena, oboje su iz Londona i kineskog su porekla", saopštila je policijska predstavnica za štampu.\nI holandska policija je prethodno uhapsila dve osobe.\nInače, veliko uzbuđenje u Britaniji izazvala je vest da je belgijska policija u aprilu jednoj grupi kineskih imigranata -moguće istih onih nesrećnika koji su se u nedelju pogušili u kamionu - naložila da napusti zemlju, a da pritom uopšte nije proverila gde su se oni odatle uputili.\nJedan neimenovani britanski zvaničnik je u izjavi za Rojters ponašanje Belgijanaca okvalifikovao kao nečuveno.


Veliko gradilište: Novi Sad dobija novu fontanu - u centru grada\nU toku je zamena cevi i formiranje sistema koji treba da obezbedi rad nove fontane\nPozorišni trg i deo Uspenske ulice ispred Srpskog narodnog pozorište je veliko gradilište.\nRekonstrukcija dela gradskog jezgra veliki je posao, tako da će, nakon višedecenijskog propadanja, okolina SNP-a, umesto ispucalog mermernog popločanja, konačno dobiti novo.\nOsim toga, u planu je i postavljanje informacionih displeja i memorijalne trake, koja je zamišljena kao “protok vremena”, te će na njoj biti ugravirani događaji i zanimljivosti iz istorije Novog Sada. Interesantan je podatak da će ta traka pratiti trasu nekadašnje “Male Jevrejske” i pružaće se od zgrade „Apolo centra” do informacionog stuba, visine sedam metara. Na obuhvaćenom prostoru predviđene su četiri digitalne informacione table, i to po jedna za SNP, turustička, za GSP, kao i na info-stubu na kraju memorijalne trake, prenosi Dnevnik.\ncentar fontana Novi Sad pozorišni trg


Transport municije vazduhoplovom | Studenti.rs\nTransport municije vazduhoplovom\nDodao: ljubicazivkovic dana 21/12/16 • Svrstano u: Saobraćaj,Seminarski radovi\nIme predmeta: Transportne osobine robom • Ime profesora: Prof.Branko Milovanović • Školska godina: 2012 •\nTema našeg rada je transport municije vazduhoplovima. Ovo je izuzetno važna tema, jer je ova roba jako osetljiva i sa njom se u toku transporta mora postupati po tačno odredjenim pravilima.\nCilj ovog rada je da se upozna sa transpotnim zadatkom, tj. da što je bolje moguće predstavi proces transporta municije vazduhoplovima. Takođe će biti prikazano kakve vrste municije postoje, njihove osobine, potrebnu dokumentaciju za njihov transport i takođe, koje su dozvoljene a koje zabranjene za transport.\nOpasnu robu predstavljaju artikli ili supstance koje mogu imati uticaj na zdravlje, bezbednost, svojinu ili okruženje. Dele se na devet klasa, a za ovaj rad bitna je prva, koja predstavlja eksplozive. Oni se dele na eksplozive, predmete punjene eksplozivima i sredstva za paljenje (vatromet, petarde itd.). Tema ovog rada je municija, koja spada u predmete punjene eksplozivima. UN pododbor eksperata za transport opasne robe doneo je preporučene procedure za transport svih tipova opasnih roba osim za radioaktivne materije.\nUloga projektanta saobraćajnice\nPostupak planiranja saobraćaja


TUBERKULOZA IZMEĐU GLOBALNIH I LOKALNIH TRENDOVA | RTVUSK.ba\n06.04.2019 - 17:27\n-\tPodaci Svjetske zdravstvene organizacije pokazuju kako od posljedica zaraze tuberkulozom dnevno umre oko 4.500 ljudi. 2017. godine evidentirano je oko deset miliona ljudi oboljenih, a 1,6 miliona osoba umrlo je zbog posljedica zaraze među kojima je 230 000 djece.Iako je USK drugi u Federaciji po broju oboljelih od tuberkuloze situacija nije zabrinjavajuća, smatra struka jer se broj oboljelih općenito godinama smanjuje\nUSK, 6. aprila - Da je USK u Federaciji na drugom ili trećem mjestu po broju oboljelih od tuberkuloze nije ništa novo. Na toj poziciji smo godinama ali ono što je pozitivno je podatak da se broj oboljelih kroz godine smanjuje. Kako tvrde upućeni u ovaj zdravstveni problem, u odnosu na neke prijašnje, prošlogodišnji podaci govore o smanjenju broja oboljelih.\nIako se svake godine broj oboljelih smanjuje za dva posto u Svjetskoj zdravstevnoj organizaciji ističu kako je, da bi se postigli ciljevi strategije ”Uništi tuberkulozu 2020.”, potrebno smanjenje povećati na četiri odnosno pet posto. I u USK stanje je poprilično stabilizirano zahvaljujući projektu koji su prije nekoliko godina proveli u saradnji sa UNDP-om kada su bila obezbijeđena sredstva i lijekovi.\nOno što potencijalno može usložiti situaciju odnosi se na migracije i migrante iz većeg broja zemalja koji su privremeno na ovom području. Do sada je kod tri osobe iz migrantske populacije dijagnosticirana tuberkuloza, obavljeni su pregledi kontakata s kojima su ti pacijenti dolazili u dodir, uzeti su i njima iskašljaji tako da je sva procedura koja je trebala i urađena, ističe doktorica Etida Rizvanović-Vojić iz KB u Bihaću.\nPosmatrano globalno, Svjetska zdravstvena organizacija ukazuje i na činjenicu da je, zahvaljujući efikasnim medicinskim metodama, ozdravljenje moguće. Naime, podaci pokazuju kako su od 2000. do 2017. spašeni životi 54 miliona oboljelih od tuberkuloze.\nInače, tokom prošle godine na prostoru našeg kantona su evidentirana 92 pacijenta dokih je u ovoj godini evidentirano 76 oboljelih. Struka podsjeća da je liječenje, iako dugotrajno svakako neophodno. Oko mjesec dana novooboljeli pacijent provede u bolnici a narednih pet mjeseci u obavezi je da uzima lijekove uz nadzor liječnika. Ako se radi o liječenju pacijenata povratnika onda kompletno liječenje traje osam mjeseci.\nsredstva i lijekovi\nPITALI SMO KANTONALNE POLITIČARE ŠTA MISLE O ODRŽAVANJU LOKALNIH IZBORA\nŽRTVE NASILJA: REPREZENTATIVKE BIH U KARATEU EMA I ENA SELMAN PRETUČENE U SVOM STANU\nZABRANA RADA TRGOVINAMA U SKLOPU TRGOVAČKIH CENTARA


Potpisujem :: Iz skupštinske procedure povučen predlog Zakona o ravnopravnosti žena i muškaraca\nNa sastanku koji je juče održan u Narodnoj skupštini, Autonomni ženski centar je zastupao stav da nema nijednog razloga da se po hitnom postupku usvaja zakon koji nije dobar, i predložio povlačenje Predloga zakona o ravnopravnosti žena i muškaraca iz skupštinske procedure.\nNaglašeno je da je promena naziva zakona suštinsko, a ne jezičko pitanje, kao i da se ne radi o zakonu koji je komentarisan tokom procedure izrade, koji je osim imena izgubio i 11 članova, što predstavlja 22% sadržaja prve radne verzije. U oblastima koje se odnose na nasilje, istaknuto je neslaganje sa redukcijom pojmova – umesto “rodno zasnovano nasilje prema ženama” koriste se termini “nasilje” i “lica koja su pretrpela nasilje”.\nPostavljeno je pitanje ko je odgovoran za uspostavljanje predviđenih specijalizovanih usluga, tako da one budu dostupne i geografski dobro raspoređene, kada je to lokalna nadležnost, a nema mehanizma koordiniranja; ko će da prati njihovo sprovođenje, kada zakon navodi da se mora “poštovati najbolji interes” i “dostupnost višestruko marginalizovanim grupama”; konačno, da li će neko snositi sankcije za nesprovođenje, imajući u vidu da Predlog zakona to ne predviđa.\nIstaknut je i problem u vezi sa pristupom uslugama, jer Predlog zakona predviđa da “nije dozvoljeno ograničavanje pristupa i pružanja usluga..”, što bi moglo da znači da Autonomni ženski centar i sve druge ženske organizacije ne mogu da pružaju uslugu isključivo ženama sa isksutvom nasilja. U ovom članu nedostaje stav kojim se navodi izuzetak od pravila kada postoji legitimni razlog.\nAutonomni ženski centar se ranije (5.2.2016.), povodom analize efekata donošenja zakona, obratio Republičkom sekretarijatu za javne politike.\nDijalog o Predlogu zakona o ravnopravnosti žena i muškaraca inicirala je Ženska platforma za razvoj Srbije 2014-2020, a sastanak prihvatila Ženska parlamentarna mreža.\nIzlaganje Tanje Ignjatović\nCeo snimak sastanka možete pogledati ovde.\nPostavljeno je pitanje ko je odgovoran za uspostavljanje predviđenih specijalizovanih usluga, tako da one budu dostupne i geografski dobro raspoređene, kada je to lokalna nadležnost, a nema mehanizma koordiniranja; ko će da prati njihovo sprovođenje, kada zakon navodi da se mora “poštovati najbolji interes” i “dostupnost višestruko marginalizovanim grupama”; konačno, da li će neko snositi sankcije za nesprovođenje, imajući u vidu da Predlog zakona to ne predviđa. Istaknut je i problem u vezi sa pristupom uslugama, jer Predlog zakona predviđa da “nije dozvoljeno ograničavanje pristupa i pružanja usluga..”, što bi moglo da znači da Autonomni ženski centar i sve druge ženske organizacije ne mogu da pružaju uslugu isključivo ženama sa isksutvom nasilja. U ovom članu nedostaje stav kojim se navodi izuzetak od pravila kada postoji legitimni razlog.


Šta bi bilo kad bi Hrvatska napala Republiku Srpsku, predviđaju srpski generali: Mesić ne puca praznom puškom\nBeograd, 27. Januar 2010. PR Objave: Objava -\nIzjava odlazećeg hrvatskog predsednika Stjepana Mesića da bi poslao vojsku na Republiku Srpsku ukoliko njeno rukovodstvo raspiše referendum o izdvajanju iz BiH, kako tvrde vrhunski srpski vojni stručnjaci u najnovijem broju Nedeljnog Telegrafa, nije pretnja praznom puškom, a prva meta napada bilo bi - Brčko!\n- Gotovo sam siguran da postoje razrađeni planovi upada u Brčko jer, kad se takva opcija razmatra odmah se planiraju i potrebne vojne snage - upozorava general Ninoslav Krstić iz Foruma za bezbednost i demokratiju. - Predsednik jedne države, čak i kad mu ističe mandat, ne iznosi slučajno novinarima ideju o vojnoj intervenciji na koridor koji je žila kucavica Republike Srpske. O tome se sigurno već razgovaralo u visokim krugovima u Hrvatskoj, najverovatnije u predsedničkom kabinetu, s ministarom odbrane i načelnikom Generalštaba.\nCilj Mesićevih provokacija sračunat je da izazove žestoku i nepromišljenu reakciju Srbije i Republike Srpske koja bi opravdala vojnu intervenciju Hrvatske, smatra pukovnik Milan Petković, nekadašnji šef jugoslovenske vojne obaveštajne službe:\n- Oni ne moraju da upućuju nikakve posebne snage, jer na terenu već imaju 108, 109. i 112. brigadu i samo čekaju da ih aktiviraju u pogodnom trenutku. Hrvatska je kod Brčkog praktično "opkoračila" Savu, jer koridor prolazi kroz hrvatsku etničku oblast, dok je srpska "istopljena". Krajnji rezultat bio bi ponovni građanski rat, koji bi se prelio na ceo region.\nGeneral Božidar Delić ističe da Hrvatska nije samostalna u donošenju spoljnopolitičkih odluka jer se, kao članica NATO, kao i sve ostale države u Alijansi, odrekla dela suvereniteta:\n- Pretpostavljam da Mesić zna kakvo je raspoloženje u NATO prema Republici Srpskoj i da su verovatno i u Alijansi razmatrali vojnu opciju. NATO uvek pravi razne scenarije. Hrvatska se, budite sigurni, ne može odlučiti za vojnu opciju bez signala sa strane.\nGeneral Krstić još ističe da iza Mesićeve priče o zaštiti Dejtonskog sporazuma stoje potpuno drugačije namere - pravi cilj je gužva koja bi nastala presecanjem koridora, u kojoj bi se Bosna vratila u stanje pre Dejtonskog sporazuma. To bi omogućilo da se krivica svali na Srbe, a da se u novim pregovorima i mirovnom sporazumu obezbedi zaseban entitet za Hrvate. Prekid koridora značio bi fizičku podelu RS i praktično presecanje veza njenog zapadnog dela sa Srbijom, a prema iskustvu iz rata devedesetih, artiljerija s hrvatske obale bi kontrolisala celu saobraćajnicu, a projektili većeg dometa bi zapretili samoj Banjaluci. Dok bi Srbija bila zauzeta problemima u Bosni, smatra Krstić, Priština bi najverovatnije pokušala da to iskoristi i da silom uspostavi kontrolu nad severnim delom Kosova, a Albanci bi verovatno pokušali da otcepe jug Srbije, ali i zapadnu Makedoniju, što bi u sukob neminovno umešalo Bugarsku i Grčku.\nnedeljni telegraf, stjepan mesić\nRuske nuklearne rakete nanišanile Balkan!\nNedavno najavljeno postavljanje američkog antiraketnog štita u Rumuniji napraviće od Balkana najprimamljiviju... Više...\nq: 19 - t: 0.06989 sec


Svet Archives - Stranica 78 od 118 - Televizija Kopernikus TV K::CN\nTurska ponovo pod nadzorom Saveta Evrope\nParlamentarna skupština Saveta Evrope odlučila je da ponovo otvori proceduru praćenja Turske zbog stanja ljudskih prava u toj zemlji, što je korak unazad za Tursku koja je članica\nTramp: Savet bezbednosti UN mora biti spreman za nove sankcije Pjongjangu\nSavet bezbednosti Ujedinjenih nacija mora biti spreman da uvede nove sankcije Severnoj Koreji usled eskalacije tenzija zbog raketnih i nuklearnih programa te zemlje, izjavio je danas američki predsednik\nDrugi krug predsedničkih izbora u Francuskoj, iako ne formalno, suštinski će biti referendum za njen dalji položaj i status u Evropskoj uniji. Činjenica da su se Emanuel Makron,\nKonačni rezultati – Makron 23,75, Le Penova 21,53\nCentristički kandidat Emanuel Makron i liderka krajnje desnice Marin le Pen osvojili su najviše glasova u prvom krugu predsedničkih izbora u Francuskoj. Makron i Le Penova kvalifikovali su\nNema opasnosti: Ponovo otvoreno glasačko mesto u Bezansonu\nGlasačko mesto Bezansonu, na istoku Francuske, koje je bilo evakuisano, ponovo je otvoreno, izjavio je francuski Ministar unutrašnjih poslova Pjer-Anri Brande. Evakuacija je usledila nakon što je ispred\nGlasačko mesto Bezansonu, na istoku Francuske, evakuisano je nakon što je ispred birališta ostavljeno ukradeno vozilo sa uključenim motorom. Kako je saopštilo francusko Ministarstvo unutrašnjih poslova, sumnjivi automobil\nFrancuzi su jutros započeli glasanje na predsedničkim izborima, na kojima treba da se opredele između 11 kandidata. Birališta su otvorena u 8 sati, a prvi preliminarni rezultati se\nRusija pokušala da utiče na Trampovu kampanju\nRuski agenti pokušali su da utiču na predsedničku kampanju Donalda Trampa prošle godine putem njegovih bliskih saradnika, navodi CNN. Među tim saradnicima je Trampov bivši savetnik za spoljnu\nNapadač iz Pariza koji je u četvrtak ubio jednog policajca i teško ranio dvojicu identifikovan je po dokumentima iz automobila, piše BBC. Međutim, kako navode, francuski zvaničnici i\nKina i Rusija šalju brodove za Trampovom armadom?\nKako bi pratili grupu brodova američke mornarice, koja se zaputila ka severnokorejskim vodama, Peking i Moskva poslali su špijunska vojna plovila – u trenutku kada rastu tenzije zbog\nNovije 1 … 76 77 78 79 80 … 118 Starije


Belgija: Istraga zbog navoda o špijuniranju\nU Belgiji je otvorena istraga zbog navoda da su nemačke tajne službe, u saradnji sa američkom Nacionalnom obaveštajnom službom (NSA) špijunirale evropske zvaničnike i niz značajnih institucija u Evropi, posebno onih vezanih za odbranu, saopštio je u nedelju portparol belgijskog tužilaštva.\nBelgijska vlada je od obaveštajne službe Belgije već zatražila sprovođenje istrage. Ako bi se utvrdilo da su nemačke tajne službe prisluškivale evropske zvaničnike i institucije, Nemačka bi morala da pruži određena objašnjenja, rekli su belgijski zvaničnici.\n"To bi posebno bilo nezgodno, ako se ima u vidu oštra reakcija nemačke kancelarke Angele Merkel posle navoda da je NSA prisluškivala njen mobilni telefon. Ona je tada odmah telefonirala (predsedniku SAD) Baraku Obami i tražila objašnjenja", rekao je belgijski ministar za telekomunikacije Aleksandar De Kro.\nIstraga u Belgiji je pokrenuta zbog navoda da je NSA nemačkim obaveštajnim službama dala mejl adrese i brojeve mobilnih telefona koje je u periodu između 2005. i 2008. godine trebalo prisluškivati, pod izgovorom borbe protiv terorizma.\nNemačke službe su, međutim, to iskoristile za prisluškivanje evropskih visokih zvaničnika i nekih institucija.


MINISTAR VLADAN VUKOSAVLJEVIĆ U POSETI: Zrenjaninu podrška od Ministarstva kulture – Zrenjanin\nMINISTAR VLADAN VUKOSAVLJEVIĆ U POSETI: Zrenjaninu podrška od Ministarstva kulture\nGrad Zrenjanin, prema najavama ministra kulture Vladana Vukosavljevića, može da očekuje dalju podršku Ministarstva kulture i informisanja. On je prilikom današnje posete kulturnim ustanovama u Zrenjaninu podsetio da je najveći banatski grad prošle godine na osnovu projekata dobio 24 miliona dinara.\n– Očekujemo da će rezultati tog uloženog novca uskoro biti sasvim vidljivi. Mi smo posetili Zavod za zaštitu spomenika koji je u protekle tri godine dobio više od 20 miliona dinara za rekonstrukciju zgrade. Zrenjanin je grad sa dugom kulturnom tradicijom, znam da ovde rade posvećeni i stručni ljudi u oblasti kulture – izjavio je ministar Vukosavljević i dodao da je zadovoljan saradnjom između Grada i Ministarstva.\nOn je posetio i Gradsku upravu, Narodno pozorište „Toša Jovanović“, kao i Narodni muzej. Razgovarao je sa gradskim čelnicima i direktorima spomenutih ustanova.\nNajavio je i da će budžet za 2017. godinu za projekat „Gradovi u fokusu“ biti sličan prošlogodišnjem, tj. da će u opticaju biti 140 do 150 miliona dinara.\n– Ohrabrujemo lokalne samouprave da se prijave na konkurs sa dobrim projektima. To je ujedno decentralizacija politike kulture, a Zrenjanin je dobar primer kako se taj novac može iskoristiti – zaključio je na kraju posete ministar.\nGradonačelnik Zrenjanina Čedomir Janjić je rekao da Grad Zrenjanin iz budžeta izdvaja 8,4 odsto novca za kulturu.\n← ELEMIR: Zabrana rada ilegalnom domu\nISTOK RADOVANOV OSNIVAČ „PRAY EYEWEAR” BRENDA GOVORI O NOVITETIMA I IZAZOVIMA →


Organizovanje gejming turnira: Sad se ulazi na tržište, posle će biti kasno - Biznis i Finansije\nHome\tTekstoviB&F Plus\tOrganizovanje gejming turnira: Sad se ulazi na tržište, posle će biti kasno\nby bifadmin 11. novembra 2019.\nVišednevna takmičenja u najpoznatijim i najaktuelnijim kompjuterskim igricama, čiji televizijski prenosi imaju sve veću publiku, dostupni su već nekoliko godina i u našoj zemlji. Svetske kompanije se nadmeću da sponzorišu takmičarske timove, a o perspektivama eSporta govori i podatak da je najplaćeniji sportista na svetu jedan američki gejmer, čiji šestodgodišnji angažman vredi ravno 932 miliona dolara! Mada takmičari iz našeg regiona trenutno uspevaju tek da pokriju troškove učešća na turnirima, upućeni tvrde da i ovde predstoji rast tržišta, sa Srbijom kao liderom.\nIndustrija kompjuterskih igrica, popularni gejming, u poslednjih dvadeset godina je znatno uznapredovala ne samo u kreativnom i tehnološkom pogledu, već i finansijski, toliko da preuzima sve veće učešće u globalnom BDP-u. Ova profesionalna niša je i među najzaslužnijima za to što opstaje prodaja desktop računara, uprkos „ekaploziji“ lapotopova i pametnih uređaja.\nTakođe, maltene svi festivali filmova, stripova i druge popularne kulture u svetu, preobrazili su se delimično ili potpuno u gejmerske konvencije, na kojima najveći svetski proizvođači redovno i „sa ponosom“ predstavljaju najnovije naslove igrica, u koje su uložene godine rada, i desetine miliona dolara budžeta. GamesIndustry.biz i Newzoo, stručni portali koji analiziraju trendove u ovoj oblasti, procenjuju da je tokom 2018. svetska gejming industrija prihodovala približno 135 milijardi dolara, uz rast od 10 odsto u odnosu na prethodnu godinu.\nOrganizovanje međunarodnih, nacionalnih i lokalnih gejming turnira je deo ove specifične industrije, koji ima posebno veliki potencijal za dalji razvoj u narednim godinama. U pitanju su višednevna takmičenja u najpoznatijim i najaktuelnijim igricama, čiji televizijski prenosi imaju sve veću publiku, i dostupni su već nekoliko godina i u našoj zemlji, uz mogućnost klađenja na timove i igrače u sportskim kladionicama, baš kao i u svakoj drugoj sportskoj disciplini.\nDrugačije oglašavanje za drugačiju publiku\nJedan od najiskusnijih organizatora eSport turnira na našim prostorima, izvršni direktor zagrebačke kompanije Good Game Global Nikola Stolnik, kaže sa Biznis & Finansije da se tokom poslednje decenije odnos široke pubilke prema gejmingu bitno promenio, bilo da je reč o programiranju igrica, ili o takmičenjima.\n„Gejming je ušao u mejnstrim i nezaobilazna je tema svakodnevice. Veliki brendovi imaju želju za uključuvanjem gejming aktivacija, influensera i nadmetanja u svoje standardne modele poslovanja, i proaktivno traže prilike kako da se identifikuju s najdražom zabavnom aktivnošću z-generacije, pa je tako narastao i broj gejming projekata u regionu. ESport se kod nas polako razvija, ali je daleko od standarda zapadnog sveta. Primera radi, tamo igrači profesionalnih timova započinju svoje karijere u dobrim ligama, sa platama od po 10.000 evra, dok su domaći timovi srećni ako potpišu ugovor s partnerom koji će ih opremiti računarima, ili im finansirati putovanja na takmičenja. Još uvek treba da pređemo veliki put što se tiče rezultata, kao i mogućnosti za veće prihode u eSportu“, objašnjava Stolnik.\nTakmičarski događaji koje on organizuje u poslednje vreme posebno su namenjeni nadmetanju između timova koji pripadaju različitim kompanijama, i posvećeni su najvećim delom gledaocima koji imaju između 22 i 45 godina starosti. Po pravilu, publika je nešto starija od samih takmičara, ali se, uopšteno govoreći, ovakvi načini organizovanja turnira mogu skrojiti za potrebe bilo kakvog brenda ili ciljane publike, jer danas postoje igrice koje su namenjene svim uzrastima. U proseku, ipak, demografski najaktivnija kategorija među takmičarima i dalje su muškarci između 16 i 24 godine starosti.\nIz Stolnikovog iskustva, obim logističkih zahteva oko organizacije gejming turnira zavisi od veličine projekta i očekivanja svih uključenih. Recimo, planiranje i izvođenje turnirskih događaja male i srednje veličine traje između šest i 18 nedelja, što podrazumeva angažovanje vođe projekta, odgovarajućeg PR-a, samu promociju i traženje logističkih i produkcijskih partnera.\nKada se govori o profitabilnosti, eSport ima nekoliko izvora zarade. „Glavni su, naravno, sponzorstva i kotizacije, gde odnos dobijenih sredstava može biti 50/50 na nekim događajima, do čak 90/10 u korist sponzorstava. Dodatno“, napominje Stolnik, „zarada se ostvaruje prodajom medijskih prava partnerima, prodajom hrane i pića, kao i prateće brendirane robe (merchandise). Brendovi svakako vide svoju korist u približavanju tehnološki pismenoj, mladoj, i finansijski dobrostojećoj publici. Za njih je cena ’ulaska u industriju’ još uvek znatno manja nego oglašavanje putem tradicionalnih kanala, i pokriva deo publike koja ionako ne prati te kanale“.\nSrbija najperspektivnija u regionu\nFinansijski uspon ovog dela gejming industrije potvrđuje i podatak da je u trenutku pisanja ovog teksta najplaćeniji sportista na planeti Tajler „Nindža“ Blevins, dvadesetosmogodišnji mladić iz Detroita koji je najpoznatiji gejmer na svetu. Blevins je svoju profesionalnu karijeru započeo 2009. godine, i od tada je promenio mnogo timova, a letos je potpisao ugovor sa Majkrosoftovom striming platformom Mikser, za šest godina angažmana vrednih neverovatnih 932 miliona dolara! Potpuno je jasno onda zašto se sve glasnije čuju predlozi da eSportske discipline budu uvrštene u zvanični program Olimpijskih igara.\n„U narednim godinama očekujemo sve veće društveno prihvatanje e-sporta kao stvarne opcije za razvoj karijere. Moramo imati na umu da u esportu ne zarađuju samo igrači, već od njega profitiraju čitave organizacije, produkcijske kuće, mediji, treneri, komentatori, nutricionisti, vođe timova… Drugim rečima, cela ta jedna potporna infrastruktura koja odavno postoji u standardnim sportskim disciplinama. U međuvremenu, esport mora da se pravilno definiše i preboli određene dečje bolesti, kako bi najveće industrije počele da ga shvataju ozbiljno. Kada se to bude desilo već će biti prekasno za ulazak u formirano tržište, tako da je moja preporuka svakome ko želi da počne ovim da se bavi – da počne što pre“, savetuje direktor kompanije Good Game Global.\nPrema njegovim rečima, rast tržišta desiće se i u regionu, sa Srbijom kao liderom. „I danas se u Srbiji organizuju najkonkretnija regionalna takmičenja, i stvara najveći broj talenata u esportu. S obzirom na veličinu njenog tržišta i industriju koja je tek u začecima, potencijal je enorman“, zaključuje Nikola Stolnik.\nPad prehrambrene industrije hronični problem srpske privrede


Danilo Golubović: Verujem u srpske rakije i srpsko vino\nBack HRANA I PIĆE VINO Danilo Golubović: Verujem u srpske rakije i srpsko vino\nutorak, 22 oktobar 2013 12:59\nNa II Srpskom festivalu vina i rakije, održanom 18. i 19. oktobra u beogradskom hotelu Falkenštajner, a u organizaciji Udruženja Srpsko vino, podršku je dao i gospodin Danilo Golubović, državni sekretar Ministarstva poljoprivrede, šumarstva i vodoprivrede.\nGospodin Golubović je ovaj događaj ocenio kao još jedan značajan korak u razvoju ove naša sve uspešnija privredne grane.\n-Mogu da kažem ispred Ministarstva i u svoje lično ime da je ovo jedan od retkih sektora koji u ovom momentu može da ponese i privredu Srbije i da promeni njen imidž, a i da proizvođači od toga imaju koristi. U toku prošle godine, vinarstvo i vinogradarstvo je zabeležilo najveći rast ne samo u proizvodnji, kvalitetu, povećanju broja vinarija, nego u svemu što se tiče vinogradarstva i vinarstva. To se pokazalo i u okviru nedavnog tvining projekta „Jačanje kapaciteta i tehnička pomoć u izradi nove rejonizacije vinogradarskih područja i sistema geografskog porekla vina“, u kojem su učestvovali skoro svi eminentni stručnjaci iz ove oblasti što je rezultiralo čvrstom potporom za dalji razvoj celokupnog sektora vina u Srbiji. Od neprocenjivog značaja bila je pomoć italijanskih eksperata na usklađivanju domaćih propisa sa reformom u Evropskoj uniji.\nMislim da Srbija treba da radi „vina sa pričom“, po uzoru na evropske zemlje, jer se pokazalo da je to jedan segment koji nas odlično može predstavljati u inostranstvu. Nama je cilj da kroz srpsko vino promovišemo svoju zemlju sa svim specifičnostima koje nose njeni pojedini krajevi i da srpska vina, a pre svega vina sa geografskim poreklom, postanu prepoznatljiva na svetskom tržištu. Iz ličnog iskustva mogu da potvrdim da je veliki broj diplomata oduševljen našim vinima i nije im jasno zašto ne mogu da prepoznaju naša vina u inostranstvu u većoj meri, kada imaju neosporan kvalitet.\nNaši vinari i vinogradari treba da značajno unaprede svoje kapacitete, da što veći procenat vina bude sa zaštićenim grografskim poreklom, da se na neki način organizuju i u proizvodnji kvalitetnih vina, i u plasmanu vina, a Ministarstvo će, uz pomoć partnera iz Evropske unije nastaviti saradnju i putem novih projekata doprineti da se celokupan sektor vina u Srbiji još više unapredi. Imali smo sreće da smo na dva bitna projekta imali dve zemlje koje su krunski nosioci u proizvodnji vina u svetu, Italiju i Španiju (Francuska će se, nadam se, naći na trećem projektu), gde smo uspeli da napravimo odličnu priču.\nTo je pravac kojim Srbija treba da ide jer, to nije samo neki proizvod koji ćete ratifikovati i koji će predstaviti našu zemlju na najbolji način, jer znamo da je vino iznad nekih komercijalnih, ekonomskih stvari. Vino je to nešto zbog čega ljudi vole da dođu u neku zemlju, da ga probaju, da preko njega upoznaju i sve druge oblasti, istoriju, kulturu jedne zemlje, i nadam se da će tako biti i u Srbiji.\nNažalost, prezentacija naših vina i rakija u našim javnim preduzećima, diplomatskim telima, nije obavezna. Smatram da ne samo da je rakija kvalitetno piće nego da smo mi u proizvodnji rakije velesila i mogu da zahvalim Evropskoj komisiji da spasi šljivovicu koju su pod tim imenom zaštitili Česi (slivovica), a nama dozvolili da je zaštitimo pod imenom „srpska šljivovica“, sa napomenom da smo „malo neozbiljno shvatili značaj rakije za Srbiju“.\nOno što je problem Srbije je da se često stidimo onoga što je naše. Kao suprotan primer, naveo bih Austriju u kojoj je sasvim normalno, posebno u Tirolu, da žitelji oblače tradicionalnu nošnju, a našu bogatu, da li šumadijsku, vojvođansku ili iz pirotskog kraja, retko ko nosi, kako nošnju tako i bilo koja druga tradicionalna obeležja kraja kojem pripada. Takva je situacija i kada su u pitanju domaći proizvodi, ali ja mislim da je srpska rakija neprikosnovena, a znam da ima proizvođača koji našu rakiju npr. od dunje u Švedskoj uspešno prodaju, što znači da zapad i te kako prepoznaje kvalitet. S druge strane, naši susedi uzaludno pokušavaju da naprave viši rang rakije, ali ne mogu da dostignu nivo kvaliteta srpske rakije.\nJa sam lično optimista za razvoj kako rakija tako i vina. Do pre sedam-osam godina u zvaničnim protokolima su se služila samo crnogorska vina, sada je to nešto drugačije. Nije problem da imamo i vina drugih zemalja, ali je obaveza da se u ponudi nađu i naša vina i rakije- zaključio je gospodin Danilo Golubović.


Nikon 1 V3 prenosivi sistemski fotoaparat Nikon 1 V3 prenosivi sistemski fotoaparat – Personal magazin\nNikon 1 V3 prenosivi sistemski fotoaparat\nZahvaljujući profesionalnim performansama izuzetne brzine novog aparata Nikon 1 V3, sa ovim prenosivim sistemskim fotoaparatom ništa nećete propustiti. Revolucionarni hibridni AF sistem kompanije Nikon omogućava izuzetno precizno beleženje nezaboravnih trenutaka…\nZahvaljujući profesionalnim performansama izuzetne brzine novog aparata Nikon 1 V3, sa ovim prenosivim sistemskim fotoaparatom ništa nećete propustiti.\nRevolucionarni hibridni AF sistem kompanije Nikon omogućava izuzetno precizno beleženje nezaboravnih trenutaka u deliću sekunde, a CMOS senzor od 18,4 megapiksela sa ISO osetljivošću od 160–12.800 obezbeđuje RAW slike i HD filmove sa visokim nivoom detalja u svim uslovima osvetljenja.\nMonitor brzog odziva, osetljiv na dodir, i sa mogućnošću promene nagiba ima ključne funkcije snimanja na najpristupačnijem mestu, a namenski 1 NIKKOR objektivi vam omogućavaju veću kreativnost. Inteligentne ergonomske osobine modela Nikon 1 i fleksibilna sistemska dodatna oprema omogućavaju laku kontrolu na nivou D-SLR fotoaparata.\nZahvaljujući ugrađenoj mogućnosti Wi-Fi povezivanja možete lakše dalje da radite sa slikama preko pametnog uređaja.¹ Brzo i lako delite Nikon 1 snimke visokog kvaliteta ili iskoristite prednosti mnoštva kreativnih aplikacija za fotografije preko pametnog uređaja. Pomoću priznatog sistema za obradu slike kompanije Nikon možete da beležite čiste slike niskog šuma. Najveća brzina fotoaparata u klasi i širok dinamički opseg zasnivaju se na dva moćna sistema.\nNikon 1 V3 prenosivi sistemski fotoaparat was last modified: March 13th, 2014 by Redakcija\nNikonNikon 1 V3sistemski fotoaparat\nPreuzimanje servisa WhatsApp pod istragom


U Iraku prvi izbori od proglašenja pobjede nas ISIL-om - Index.ba\nU Iraku prvi izbori od proglašenja pobjede nas ISIL-om\nArslan Dučić objavio dokumente, tvrdi kako je općinski načelnik Hasan Tanović iznajmio električni automobil vrijednosti skoro 90.000 KM\nGrađani Iraka danas glasaju na prvim izborima od proglašenja pobjede nad ekstremistima Islamske države.\nNije se izdvojio nijedan favorit poslije više nedjelja zvanične predizborne kampanje, navodi agencija AP i dodaje da se premijer Hajder al Abadi suočava sa žestokom konkurencijom političkih partija koje imaju bliske veze s Iranom.\nGlasanje, četvrto od svrgavanja s vlasti Sadama Huseina 2003, prvi put će biti sprovedeno elektronski kako bi se smanjila mogućnost prevare. Biračka mjesta jutros su otvorena i za dva miliona stanovnika Iraka koji su raseljeni zbog rata sa ID.\nAbadi je preuzeo vlast nekoliko nedjelja pošto su ekstremisti ID zauzeli gotovo trećinu teritorije Iraka u ljeto 2014. i od tada je nadgledao vojnu ofanzivu protiv džihadista.\nPrethodni članakSarajevo u užem izboru za domaćina utrke Formule?\nNaredni članakUsmrtio jednu, ranio četiri osobe: Napadač iz Pariza bio je 21-godišnjak iz Čečenije


ISTRAŽIVANJE POKAZALO: Žene bi se odrekle seksa zbog OVOGA\nJedan strani časopis pokrenuo je istraživanje o ženama zbog kog su se mnogi začudili.\nIstraživanje je pokazalo da bi 68 posto žena bilo spremno da se odrekne seksa na mesec dana i više, u zamenu za idealno telo.\nPritisak da smršaju pre leta oseća čak 82 posto žena.\nOko 50 posto žena mrzi svoj stomak, dok je njih 29 posto najviše nesigurno zbog svojih butina. Većina žena vežba tokom prolećnih meseci kako bi imale više samopouzdanja na plaži, a 47 posto njih priznaje da najviše rade trbušnjake i druge vežbe za struk.\nZbog sve veće popularnosti društvenih mreža, nošenje bikinija može izazvati nelagodu, a žene koje osećaju pritisak da smršaju, velikim delom za to krive društvene mreže. Oko 90 posto žena nikad ne bi „lajkovalo“ fotografiju sebe u bikiniju na kojoj su označene, a čak 44 posto žena zamolilo bi prijatelje da izbrišu njihovu oznaku ili fotografiju s društvenih mreža.\nOko 60 posto žena redovno odlazi na dijetu pre letnje sezone, od kojih 53 posto smanjuje unos kalorija, 22 posto ih se odriče ugljenhidrata, a njih 15 posto odlučuje se za alternativna rešenja. Najveću teskobu predstavlja im skidanje poslednjih pet kilograma pre odlaska na plažu, što muči vrtoglavih 79 posto žena.\nU današnjoj kulturi, koja slavi fizičku privlačnost, popularno je mišljenje da samo mišićava, tonirana i tela bez dlačica mogu dobro izgledati u bikiniju, što u mnogim ženama izaziva nesigurnosti i komplekse.\nPrevious articleVeliki preokret u Subotici, iz 2 u 1 i goleadu\nNext articleEr Srbija ponovo leti za Njujork


Kasparov ujedinio Srbe, Bošnjake i Hrvate u BiH - NewsHub\nKasparov ujedinio Srbe, Bošnjake i Hrvate u BiH\n30. јули 2014. 15:36\nUprkos čvrstim obećanjima svoj glas za novi mandat ipak su odlučili da poklone sadašnjem predsjedniku Kirsanu Iljumžinovu.\nNekadašnji svjetski prvak Kasparov jedini je protivkandidat Iljumžinovu, koji je na čelu FIDA već 19 godina, a predsjednički izbori su početkom avgusta u Tromsu.\nKasparov, koji je uvijek iskazivao simpatije prema BiH i solidarnost s njenim ljudima u ratu, u pismu čiju je sadržinu desetak dana uoči održavanja opšte skupštine FIDE preneo sarajevski "Dnevni avaz" sada ironično ističe kako je uspio barem u jednoj stvari koja se u BiH čini nemogućom - ujedinio je Srbe, Bošnjake i Hrvate u Šahovskoj uniji BiH u zavjeri da spriječe njegovu kandidaturu.\nPodršku Iljumžinovu koja je stigla i iz BiH Kasparov vidi kao rezultat lobiranja ambasade Rusije u Sarajevu.\nOn navodi kako mu je jasno da su srpski članovi vodstva Šahovske unije BiH bili protiv njegove kandidature jer mu ne mogu oprostiti činjenicu da je i tokom rata podržavao BiH i u opkoljenom Sarajevu 1994. igrao simultanku kako bi na simboličan način pokazao tu podršku, a potom je igrao i kao član sarajevske Bosne.\n"Vjerovao sam da sam ispravno postupio podržavajući one koji užasno pate u tom strašnom ratu", napisao je Kasparov.\nNaveo je kako su mu neki od sadašnjih istaknutih članova vođstva Šahovske unije BiH obećali da će ga svesrdno podržati bude li ikada kandidat za predsjednika FIDE, a sada su to obećanje iznevjerili.\n"Sead Demirović, Nusret Čaušević i Kemal Osmanović, tri najuglednija člana muslimanske šahovske zajednice, koji su uz to bili i organiziratori moje simultanke 1994. u potpunosti su odgovorni za taj nemoralni čin", naveo je Kasparov dodajući kako je, uz njih, odgovoran i delegat BiH u FIDE Željko Bogut, jer je bespotrebno već dao glas u ime BiH Iljumžinovu.


NBS objavila rezultate martovske ankete o inflacionim očekivanjima\nKratkoročna i srednjoročna inflaciona očekivanja finansijskog sektora i privrede, prema rezultatima martovske ankete, nastavila su da se kreću u granicama cilja (3±1,5%), izvestila je Narodna banka Srbije na svom sajtu.\nInflaciona očekivanja predstavnika finansijskog sektora i privrednika za godinu dana unapred ostala su na nivou iz februara i iznose 2,0%.\nKada je reč o srednjoročnim inflacionim očekivanjima, ona su kod finansijskog sektora blago viša u odnosu na februar i u martu iznose 2,5%, dok su očekivanja privrednika ostala nepromenjena i iznose 2,0%.\n- Postignuta usidrenost inflacionih očekivanja doprinosi povećanju efikasnosti monetarne politike u održavanju niske, stabilne i predvidive inflacije u srednjem roku, što je jedan od neophodnih preduslova održivog ekonomskog rasta - navdedeno je.\nIzveštaj o rezultatima ankete mogu se prinaći a veb-stranici Narodne banke Srbije u odeljku Publikacije, a odgovarajuće vremenske serije u odeljku Statistika.


POGLEDAJTE VAŠU 'CRVENU' NOVČANICU\nPOGLEDAJTE VAŠU 'CRVENU' NOVČANICU\nMožda je lažna...\nU 2018. godini otkriveno je 3.854 falsifikovane novčanice.\nPrema saopštenju Narodne banke Srbije (NBS), to je za 34 odsto manje nego u istom periodu prethodne godine.\nU 2017. otkriveno je 5.834 takve novčanice, a posmatrano u nominalnom iznosu, to smanjenje iznosi 41 odsto (4,2 miliona dinara u periodu januar–decembar 2018. u odnosu na 7,2 miliona dinara u istom periodu 2017.)\nPreciznije, na milijardu dinara u opticaju otkriveno je 18.276 dinara falsifikovanog novca.\nU periodu januar-decembar 2018. godine, u postupku ekspertize novčanica primljenih pod sumnjom da su falsifikati otkriveno je 1.225 komada falsifikovanih novčanica efektivnog stranog novca, što je za 29,6 odsto više nego u 2017. godini.\nKako se navodi u saopštenju, u tom periodu otkriveno je 1.096 komada falsifikovanih novčanica evra, što je za 40,9 odsto više nego u istom periodu prethodne godine, kada je evidentirano 778 takvih novčanica.


“Sve nam je super, samo je Kosovo problem” – Gerila\nGerila > Politika > “Sve nam je super, samo je Kosovo problem”\nobjavljeno na Jun. 21, 2019 u 11:53 am\n“Nema nikakve tajne, to je priprema sastanka pred Pariz. Marka Đurića sam poslao ja da učestvuje u pripremi tog sastanka i rekao sam da Srbija bude konstruktivna, da želimo nastavak dijaloga i da se ukinu takse, ali Albancima ne pada na pamet i nema rezultata”, rekao je Vučić.\n“Mi ne kažemo da taj neko drugi ne treba da se pita mi samo kažemo da ne može samo taj drugi da se pita. Reč je naravno o SAD”, dodao je Vučić.\n“Izvanredna vest skidanje Srbije sa liste FATF”\nPredsednik Aleksandar Vučić izjavio je da je izvanredna vest što je Srbija skinuta sa liste zemalja sa “sistemskim manjkavostima” u borbi protiv terorizma i pranja novca Međudržavnog tela za borbu protiv pranja novca (FATF).\n“Dajući nam ovako nisku kamatnu stopu od 1,61 odsto, a da su pritom uzeli sve rizike i oko Kosova … Da nema tog problema bila bi još niža kamata, neko bi rekao džabe novac na međunarodnom tržištu”, rekao je Vučić.\n“Politički odnosi sa Belorusijom odlični, potrebno povećati trgovinsku razmenu”\n“Prošle godine imali smo rekordnu trgovinsku razmenu, ali ona mora da bude i mnogo veća od 143 miliona dolara. Mora da bude mnogo veća”, rekao je Vučić novinarima u Minsku i ocenio da odnosi na ekonomskom nivou moraju da budu bolji jer su politički odnosi Srbije i Belorusije već na najvišem nivou.\n“Zahvalio sam mu na (donaciji) četiri Miga-29 i na tome što su remontne cene koje smo dobili veoma povoljne. Time je Belorusija značajno pomogla odbrambene mogućnosti Srbije i mi smo na tome veoma zahvalni”, rekao je Vučić.\n“Mi ćemo da se se ponašamo odgovorno, a oni neka rade svoj posao. Što se tiče Crnograca koji vređaju Srbe, nemam reči, to je zastrašujuće”, rekao je Vučić novinarima u Minsku.\nOn je kazao i da “nije srećan” što neki srpski zvaničnici koriste rečnik koji “ne smeju da koriste” kada govore o Crnoj Gori.


RTS :: Gruzija prepoznala Srbiju kao naozbiljnijeg kandidata za EU\nPolitika Gruzija prepoznala Srbiju kao naozbiljnijeg kandidata za EU\nčetvrtak, 11. jul 2019, 14:50 -> 17:29\nJadranka Joksimović je istakla da je Gruzija upravo zato i pozvala srpsku ministarku na skup, jer Srbiju vidi kao vodeću zemlju tog procesa, od koje može mnogo da nauči i da čuje iskustva.\nU tom smislu, ministarka je podvukla da je Srbija voljna i otvorena da i Gruziji i svima koji su zaineteresovani pomogne u procesu evropskih integracija i podržava evropsku perspektivu svih koji je žele.\n"To je naišlo na dobar odziv", rekla je Joksimovićeva za Tanjug i dodala da će sa ministrom spoljnih poslova Gruzije, tokom posete toj zemlji, potpisati sporazum o saradnji dve zemlje.\nMinistarka je navela da se u Batumiju obeležava 10 godina Istočnog partnerstva, velikom projekta koji je svojevremeno EU pokrenula sa Ukrajinom, Belorusijom, Moldavijom, Azerbejdžanom i Jermenijom i Gruzijom koje imaju sporazume o pridruživanju, ali kojima nije garantovano članstvo u EU kao krajnji cilj.\nTo neke od zemalja, koje su napredne u tom procesu poput Gruzije, donekle i frustrira, primetila je Joksimovićeva, te navela da je bilo važno sageldati sta su zapravo poruke nakon 10 godina politike istočnog parterstva i kakva je perspektiva.\nJoksimovićeva je najavila i dolazak predsednika Francuske Emanuela Makrona u dvodnevnu posetu Srbiji, ističući da je važno za našu zemlju da čujemo iz prve ruke kakva su razmišljanja jedne od najavžnijih članica EU u pogledu budućnosti proširenja.\nNa skupu i mađarski šef diplomatije\nJoksimovićeva je naglasila da kredibilitet tog procesa mora da bude sačuvan, što je, kaže, prenela i kolegama, koji su bili saglasni sa njom.\nJoksimovićeva je napomenula da se reforme svakako sprovode zbog građana, ali da su one vodeća i "transformativna" snaga tog procesa, odnosno ne bismo bili u procesu evrointegracija da na kraju nema članstva kao dodatne vrednosti.\nOna je govorila na panel sesiji "Život posle pridruživanja - u potrazi za značajnijom svrhom", a predviđeno je i sastanak ministarke i predsednika Gruzije Salome Zurabičvili,.


Certificate of Proficiency in English (CPE) - Škola stranih jezika\nCPE (Certificate of Proficiency in English) odgovara nivou C2 Zajedničkog evropskog referentnog jezičkog okvira (CEFR) I najviši je nivo Cambridge ispita iz engleskog jezika.\nCPE je ispit namenjen onima kojima je engleski na najvišem nivou potreban pri zapošljavanju ili upisu na studije.\nCPE sertifikat je akreditovan od odeljenja za međunarodne ispite prestižnog Cambridge Univerziteta i priznaje se na univerzitetima u celom svetu. Pored toga priznat je i od strane poslodavaca jer zadovoljava sve neophodne standarde i čini Vas kvalifikovanim za obavljanje komunikacije pri vršenju bilo kog posla.\nNakon uspešno završenog kursa po znanju približićete se obrazovanom engleskom govorniku i možete smatrati da ste u potpunosti ovladali ovim stranim jezikom.\nPripremom koju organizuje naša škola steći ćete sve potrebne jezičke veštine za polaganje CPE ispita.


Predsednica Osmani dočekala je na sastanku predsednika Slovenije Boruta Pahora - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani dočekala je na sastanku predsednika Slovenije Boruta Pahora\nPredsednica Republike Kosovo Vjosa Osmani dočekala je danas na sastanku predsednika Slovenije Boruta Pahora.\nOsvrćući se retrospektivno na odnose sa slovenačkom državom, predsednica Osmani ih je ocenila kao odlične i istakla da su oni nastavak od 90-tih godina, kada je Slovenija stala na stranu pokreta za nezavisnost Kosova. Slovenačka podrška Kosovu, prema rečima predsednice Osmani, nastavlja se i dalje, pominjući da slovenačko iskustvo može pomoći zemlji na evroatlantskom putu.\n„Zadovoljstvo je razgovarati sa našim dugogodišnjim prijateljima o dešavanjima ne samo na Kosovu, već i u našem regionu. Kao što znate, odnosi sa Slovenijom koji su veoma prijateljski datiraju još od 90-tih godina, deo političkog delovanja pokreta i naših napora za nezavisnost odvijali su se upravo u Sloveniji, u veoma teškim vremenima za naš narod. Slovenija je podržala napore Kosova za nezavisnost kao što je podržala Kosovo u posleratnoj fazi, bilo učešćem u KFOR-u preko slovenačkih vojnih snaga, tako i uz veliki politički i diplomatski doprinos i podršku“, rekla je predsednica Osmani.\nPredsednica Osmani je istakla da Kosovo očekuje pomoć Slovenije lobiranjem kod zemalja koje ga nisu priznale, ponovivši cilj Kosova o članstvu u EU, NATO, kao i drugim međunarodnim organizacijama.\n„Naravno, Kosovo ima svoj jasan put i to je put evroatlantskih integracija. Nikada nismo gledali negde drugde jer za nas nema druge alternative osim Evropske unije i NATO-a, kao dva tela gde nam je mesto i gde su građani Kosova izrazili svoju jasnu volju. Međutim, moram ponovo da naglasim da je liberalizacija viza zakasnila za građane Kosova i to šteti kredibilitetu Evropske unije, stoga ova liberalizacija mora da se desi što je pre moguće i nema razloga za oklevanje i na tome želim da se zahvalim predsedniku Pahoru na njegovoj snažnoj podršci i naravno da tražim dalju podršku da se onih nekoliko zemalja koje možda imaju oklevanja u vezi sa ovim procesom, ubede“, naglasila je predsednica.\nNa sastanku sa kolegom Pahorom, predsednica Osmani je diskutovala i o procesu dijaloga sa Srbijom i poslednjim dešavanjima u regionu. Prema njenim rečima, Kosovo je konstruktivna stranka i rezultat ovog dijaloga trebalo bi da bude međusobno priznanje.\n„Što se tiče dijaloga Kosovo-Srbija, naravno da je Republika Kosovo uvek bila konstruktivna strana u ovom procesu, ali naš utisak je da Srbija nije zainteresovana za postizanje pravno obavezujućeg sporazuma sa Republikom Kosovo i u ovom procesu, ponavljam da je za Republiku Kosovo, kao što su pomenuli predsednik Baiden i mnogi naši prijatelji širom sveta, uzajamno priznanje ono što treba da bude u centru ovog procesa“, dodala je predsednica.\nA u regionalnom kontekstu, predsednica Osmani je izdvojila tendencije za destabilizaciju zbog širenja ruskog uticaja u regionu, kao i od huškačke retorike Srbije. U tom kontekstu, predsednica je zatražila od međunarodne zajednice da osudi ovakve tendencije, jer su, prema njenim rečima, suprotne vrednostima koje zastupa Evropska unija.\n„Nažalost, naš severni sused ne želi stabilan i miran Zapadni Balkan, pa se služi raznim retorikama i akcijama koje destabilizuju naš region. Zbog toga se nadamo da će Evropska unija biti jasna u odnosu sa Srbijom i da će nastojati da zaustavi huškačku retoriku, ali i destabilizujuće akcije ne samo u odnosu na Kosovo već i u odnosu na druge zemlje u regionu kao što su Bosna i Hercegovina, Crna Gora i druge zemlje našeg regiona. Nažalost Srbija takođe nastavlja da destabilizuje Kosovo kroz nelegalne strukture na severu naše zemlje. Takođe, povećanje ruskog uticaja predstavlja pretnju za dalju destabilizaciju regiona, jer ovo povećanje ruskog uticaja nikada nije bilo dobronamerno, već ima za cilj da se borbi protiv sistema zasnovanih na vrednostima NATO-a i Evropske unije. Za borbu protiv ovih destabilizujućih tendencija, naravno, potrebna nam je podrška naših prijatelja, potrebna nam je podrška Slovenije i predsednika Pahora kao predsednika koji se 32 godine bavi politikom, verujem da odlično poznaje naš region, ali kao i činjenicu šta će se dogoditi ako ne intervenišemo na vreme da zaustavimo autokratske i destabilizujuće tendencije u našem regionu“, istakla je predsednica Osmani.\nDeo sastanka bio je posvećen produbljivanju međudržavne saradnje, gde su izdvojene oblasti spoljne politike, odbrane, zdravstva, ekonomske razmene, investicija i dr.


Karavan kulture govora "Progovori da vidim ko si" održaće se u Kragujevcu 21. i 22. septembra, u organizaciji Kancelarije za mlade grada Kragujevca i udruženja Izražajnost, a uz podršku Ministarstva omladine i sporta.\nBroj mesta je ograničen a prijave su otvorene do ponedeljka 20. septembra do 12 časova - link za prijavu je OVDE.\n- Mladi, uzrasta od 15 do 26 godina, kroz edukativne radionice i interaktivan pristup, imaju priliku da ovladaju dobrim govornim navikama i tako razviju usmeni izraz i izlagačku pismenost, jednu od najvažnijih socijalnih veština u 21. veku. Čime god da se bavimo, važno je da umemo jasno, glasno i izražajno da predstavimo svoje ideje i talente, poručuju organizatori.\nProces rada podrazumeva interaktivna predavanja i praktične vežbe. Stečene veštine i znanja učesnicima će pomoći u usmenim odgovorima u školi, polaganju ispita, u održavanju prezentacija u okviru školskih i obaveza na fakultetu, prilikom razgovora za posao, video snimanju, ali i u svakodnevnoj komunikaciji.\nPredavači na karavanu će biti Slobodan Roksandić, master komunikolog i glumci Milan Bosiljčić i Marko Milovanović, a učesnici će na poklon dobiti knjigu "Progovori da vidim ko si" autora jednog od predavača, Slobodana Roksandića, dodatno nastavno sredstvo sa više od 20 audio i video lekcija.\nRadionice će se održati uz poštovanje epidemijskih mera u Kragujevcu.


Novi izgled Savskog trga; Foto: Fenwick Iribarren Architects\nNakon izbacivanja šinskog koridora, u ovom rešenju koje se trenutno izvodi trg je dobio drveće ali i lokomotivu.\nNa Savskom trgu uveliko teku pripreme za postavljanje 23 metra visokog spomenika Stefanu Nemanji, koji će dominirati centralnim delom ovog trga koji je posle dve revizije dobio svoje konačno rešenje.\nIzmeštanjem saobraćajnica na obode Savskog trga, pešacima je na raspolaganju ostavljen prostor od oko 20.000 m2 na samom trgu, na podijumu i parteru oko bivše zgrade Glavne železničke stanice. Na trgu je u toku sadnja oko 300 stabala, koji će uz Savski park doprineti zelenom fondu grada.\nNa trgu se našlo i mesta za lokomotivu koja će podsećati da se ovde nekada nalazila Železnička stanica.\nNakon pomeranja pozicije Stefanu Nemanji, na trgu se našlo i mesta za lokomotivu koja će podsećati da se ovde nekada nalazila Železnička stanica.\nPodsetim, spomenik Stefanu Nemanji uradili su skulptor Aleksandar Rukavišnjikov i arhitekta Petar Arsić, na osnovu osvojenog konkursa s početka 2018. godine. Godinu dana kasnije, u februaru 2019. izašli su rezultati konkursa za Savski trg na kojem je pobedio španski biro Fenwick Iribarren Architects. Par meseci kasnije usledilo je korigovano rešenje u kojem je izbačen šinski koridor s trga.\nUskoro novi izgled Pozorišnog trga u Novom Sadu\n#beograd #Fenwick Iribarren Architects #lokomotiva #savski trg #stefan nemanja


Majka mu bacila u smeće kolekciju vrijednu 500.000$ - BIGportal.ba\n2 Decembra, 2020 2 Decembra, 2020 01706\nMada roditelji često ne razumeju “zaluđenost” video-igrama, oni kojima kolekcionarski naslovi imaju ogromnu vrednost bi morali bolje da pripaze na svoju kolekciju kada ih ostavljaju kod njih na čuvanje.\nTo je na teži način naučio jedan kolekcionar iz Njujorka. On je svoju vrednu kolekciju retro igara i konzola čuvao u kući roditelja, i tek nedavno je otkrio da je njegova majka dobru količinu te kolekcije bacila u smeće.\nOna verovatno nije bila svesna o čemu se radi i jednostavno je želela da počisti kuću, zbog čega je bacila deo kolekcije koji vredi preko 500.000 dolara.\nKolekcionar je naveo da je ostao bez gomile video-igara sa PS1 konzole i starijih, a većina od njih nije nikada bila otvorena. U kontejner su otišle konzole Famicom, Ataris, Coleco, MegaDrive i brojne druge, a kolekcionar je otkrio da je otišla i njegova kolekcija stripova, prenosi play.co.rs.\nMožda vam suma od 500.000 dolara za stare video-igre zvuči suludo, ali to i nije neka para kada se u obzir uzme da retke video-igre sa konzola bez kojih je ovaj ostao koštaju i po nekoliko desetina hiljada dolara.\nTeško da će to povratiti, pošto je tek nedavno saznao da je ostao bez tih vrednih video-igara i konzola, a one su bačene već od ranije.\nNaravoučenije: ako neku kolekcionarsku video-igru ili retro konzolu u savršenom stanju čuvate u kući svojih roditelja, bolje ih odmah pozovite i proverite da ne doživite ovo.


U JU “Centar za kulturu i edukaciju Visoko” u toku su građevinski radovi na rekonstrukciji i adaptaciji mokrih čvorova i predstavljaju nastavak radova na projektu adaptacije unutrašnjeg dijela cijele zgrade JU “Centar za kulturu i edukaciju Visoko”.\nU sklopu rekonstrukcije mokrih čvorova izvodi se demontaža i rušenje dotrajalih cijevi, zidarski, vodoinstalaterski, keramički, molersko-farbarski i bravarski radovi kao i elektrifikacija i rješavanje vodovodno-kanalizacione mreže. Također, u JU “Centar za kulturu i edukaciju Visoko” izvršeno je i presvlačenje stolica, struganje i lakiranje parketa kao i uređenje same bine.\nIzvođač radova je “IGM” Visoko dok je investitor Općina Visoko. Završetak radova na adaptaciji zgrade, očekuje se u narednih mjesec dana čime će se stvoriti kvalitetni uvjeti za rad JU “Centar za kulturu i edukaciju Visoko”.


Arilje dobilo prvu moto kros stazu (VIDEO) – ZoomUe\nARILJE – Zaljubljenici u motociklizam iz Arilja dobilii su prvu moto kros stazu koja će im služiti za treninge, ali i na kojoj će biti organizovane trke Šampionata Srbije.\nStaza je nastala i kao želja grupe roditelja da im deca imaju pravo mesto za trening ovog ekstremnog sporta.\n„Ovo je za roditelje ekstremno skup sport od motocikala, do opreme i goriva, pa i putovanje do staza, ako ih nema blizu košta“, kaže predsednik MK Ere Arilje Duško Grujović.\nStazu su ocenili i predstavnci Moto kros saveza Srbije. Kažu da će staza omogućiti pripremu takmičara iz Arilja i okoline, ali i da će na njoj biti organizovane trke Šampionata Srbije.\n„Staza je dosta uska, biće teška za zaobilaženje, ali ima dosta dobrih pravaca gde može da se razvija brzina i više od 100 kilometara na sat. Ima još popravki, ali prihvatićemo stazu za Šampionat Srbije“, kaže predsednik IO Moto kros saveza Srbije Gabor Sagmajster.\nDa je staza bila neophodna baš njima svedoče u moto klubu Ere Arilje, čiji članovi postižu dobre rezultate na različitim nivoima takmičenja.\n„Staza je napravljena kako bi privukla što više mladih takmičara, budućih šampiona. Nadam se u narednim godinama da će se ovde možda voziti i evropski šampionati“, dodaje Grujović.\nMoto kros se vozi u nekoliko kategorija – deca uzrasta od 6 do 12 godina MX 65, deca do 15 godine MX 85, deca do 17 godina MX 2 junior i stariji koji voze MX 1 ili MX 2. Voze se i klase amatera MX3 starijih vozača, klasa iznad 50 godina MX Seniori i MX B klasa. Srbija se u moto krosu nalazi među tri najbolja na Balkanu, a iz Moto kros saveza veruju da će uskoro, zbog sve većeg broja takmičara i napretka, formirati reprezentaciju koja će učestvovati na inostranim prvenstvima, počevši od istočnoevrpskih.\nNext story Nova oprema u užičkoj bolnici (VIDEO)\nPrevious story Država vratila skoro pola Zlatara Borisavljevićima


Neverovatno otkriće: Vrane imaju svest kao ljudi i primati!? | Vestinet.rs\nPočetna TEMA DANA\tNeverovatno otkriće: Vrane imaju svest kao ljudi i primati!?\nNeverovatno otkriće: Vrane imaju svest kao ljudi i primati!?\nGrupa Istraživača sa Univerziteta u Tibingenu u Nemačkoj merila je moždanu aktivnost vrana koje su izvršavale vizuelne zadatke, kako bi dokazali da su ove ptice sposobne da svesno opažaju čulne utiske.\nOtkriće je iznenađujuće, jer je to ranije bilo dokazano samo na ljudima i drugim primatima koji imaju potpuno drugačiju moždanu strukturu od ptica.\n„Rezultati naše studije otvaraju novu perspektivu o evoluciji perceptivne svesti i njenih neurobioloških graničnih uslova“, rekao je profesor Andreas Nider sa Univerziteta u Tibingenu, prenosi Independent.\nIstraživački tim je obučio dve vrane da kljucaju dugme određene boje ako vide da se vizuelni stimulus pojavljuje na ekranu. Iako je većina ovih stimulusa bila jasna, neki su namerno bili toliko „zamućeni“ da vrane nisu mogle uvek da ih otkriju, što je dalo različite rezultate od jedinke do jedinke.\nIstraživači su zabeležili aktivnost pojedinih nervnih ćelija u mozgu dok su vrane izvršavale zadatak i otkrili da mogu da predvide kakvo subjektivno iskustvo imaju, na osnovu aktivnosti nervnih ćelija.\n„Naši rezultati, pokazuju da na nervne ćelije na višim nivoima obrade vraninog mozga utiče subjektivno iskustvo, ili tačnije – vrane imaju subjektivna iskustva“, rekao je Nider, dodavši kako to može da znači da je svest mnogo raširenija u životinjskom carstvu nego što se ranije mislilo.\n„Poslednji zajednički preci ljudi i vrana živeli su pre 320 miliona godina. Perceptivna svest je možda već tada mogla da nastane, a da se od tada samo nasleđuje“, objasnio je Nider.\nDrugo moguće objašnjenje je da je perceptivna svest kod ptica i primata mogla da se razvije nezavisno jedna od druge.\nRevolucionarno otkriće: U afričkim pustinjama pronađeno najmanje 1,8 milijardi stabala!\nNaučnici tvrde da su dokazali da je putovanje kroz vreme teoretski moguće nakon rešavanja „Paradoksa dede“\nDA LI JE JEREVAN U JOŠ VEĆEM PROBLEMU, POSLE RAZGOVORA PUTINA I JERMENSKOG PREMIJERA!?


"Položaj žena u Srbiji nikad nije bio za pohvalu"\nPredsednički kandidati i njima bliski političari iskoristili su danas maksimalno 8. mart da u predizbornoj kampanji podele cveće, poklone i po neko obećanje o boljem položaju žena u budućnosti. A kakav je zaista položaj žena, naročito u svetu rada - to je bila tema današnje tribine koju organizovali tim UN u Srbiji i Delegacija EU, u saradnji sa Koordinacionim telom za rodnu ravnopravnost Vlade Srbije.\nPoložaj žena u Srbiji nikada nije bio za pohvalu - kako je danas ocenila savetnica predsednice Koordinacionog tela za rodnu ravnopravnost Vlade Srbije Branka Drašković, situacija se neznatno poravlja, ali i dalje nema dovoljno žena u izvršnoj vlasti, na ministarskim pozicijama, na funkcijama gradonačelnica, predsednica opština, rukovodioca javnih preduzeća i svuda tamo gde su ključne poluge moći.\nNa panel diskusiji o ženama i radu, u EU Info centru, Drašković je ukazala da je zbog brige o starijima i deci na tržištu rada neaktivno 96,1 odsto žena, kao i da je najveća razlika između Srbije i EU, kada je u pitanju indeks rodne ravnopravnosti, u domenu rada i novca.\n"U Srbiji postoji 51,3 odsto žena. Njihova situacija na tržištu rada je dosta loša - zaposlenih je 38,5 posto žena, a 59,8 posto muškaraca. Žene su obrazovane, ambiciozne, one su ozbiljan ljudski potencijal i svako društvo koje želi da bude moderno i konkurentno ne odriče se tako značajnih ljudskih potencijala", rekla je Drašković.\nŠefica Kancelarije "UN Women" u Srbiji Milana Rikanović rekla je da zaposlene žene svuda u svetu mnogo vremena provode u kući na takozvanom "neplaćenom radu", jer čuvaju decu, čiste i peglaju, pomažu deci u učenju. U Srbiji žene rade u proseku dva i po sata dnevno te poslove, ili na godišnjem nivou žene u Srbiji provedu 40 dana na neplaćenom radu.\nTaj rad ima vrednost koje smo svesni tek kada je kupujemo na tržištu, istakla je Rikanović.\n"Svi mi znamo koliko košta sat vremena čuvanja dece, koliko košta čišćenje i peglanje, koliko košta kada platimo nastavnike za privatne časove da gledaju domaći deci. Čitav taj rad ima vrednost i kada ga plaćamo svesni smo te vrednosti, a kada ga obavljamo mi, žene, nismo svesni", istakla je Rikanović.\nKako je rekao šef operacija u Delegaciji EU Nikolas Bizel, žene se i dalje suočavaju sa nejednakošću na tržištu rada i u 2015. zarade žena u EU bile su 16 odsto niže od zarada muškaraca. Bizel je rekao da je EU u Srbiji aktivna na polju borbe za ravnopravnost polova i najavio da će sa 200 miliona evra finansirati projekat, čiji je cilj, između ostalog, osnaživanje žena na tržištu rada i podsticanje ženskog preduzetništva.


Gol - Blic Sport\nKako sezona odmiče naš reprezentativac igra sve bolje.\nČitava fudbalska Evropa govori o ovom pogotku.\nOd starta su Građani bili bolji rival, a Arsenal... pa nije ima ni sreće, ni znanja.\nJOVIĆ KRALJ TVITERA Javna pohvala srpskog asa za GOLČINU u dresu Reala /VIDEO/\nLuka Jović nastavlja vredno da radi. Istina, nije pozvan u tim Srbije za oktobarske akcije, ali zato vredno trenira sa saigračima iz Real Madrida.\nCrvena zvezda ove srede od 18 sati igra drugi meč drugog kola kvalifikacija za Ligu šampiona protiv Helsinkija. U prvom duelu odigranom pre sedam dana, crveno-beli su slavili sa 2:0 golovima Boaćija i Pavkova, a mi vas pitamo, šta mislite ko će večeras zatresti mrežu Finaca?\nLuka Jović polako, ali sigurno ulazi u ritam što se golova tiče! Španski mediji nisu bili blagi prema Srbinu koji je ovog leta obuka dres Real Madrida posle uvodnih utakmica u dresu „kraljeva”. Očigledno je Joviću potrebno vreme da se navikne na nove drugove kao i oni na njega. Ipak, da se mašina polako pali, pa je tako Luka na treningu dao prelep gol.\nPONIŠTEN NAJBOLJI GOL SEZONE Raspalio po lopti sa SOPSTVENE polovine, Serija A bi ovo pamtila DECENIJAMA /VIDEO/\nNa utakmici Serije A između Kaljarija i Fjorentine (2:1), došlo je do pogotka sezone koji će teško biti nadmašen.\nFudbaleri Liverpula ove sezone razbijaju sve pred sobom, pogotovo kada neki tim dođe na "Enfild". To znači u najavi da se neće lepo provesti.\nIgra u sedmoj ligi, a njegov nestvaran šut je u konkurenciji za najbolji gol sezone /VIDEO/\nO sedmim ligama vas ne izveštavamo baš često, ali sada imamo dobar razlog.\nAU, KAKVA MAJSTORIJA Da li je ovo najbolji gol u 2018. godini? /VIDEO/\nFudbaleri Njukasl Džetsa pobedili su Melburn siti u polufinalu australijske A lige sa 2:1, a pobedonosni gol je sve, samo ne običan.\nOVOG NEMA NI NA IGRICI Potezom iz snova se oslobodio čuvara i pošao ka Puškaš nagradi za najlepši gol /VIDEO/\nErnan Novik ne spada u najpoznatije fudbalere sveta, ali posle onoga što je uradio u devetom kolu paragvajskog šampionta mnogi će znati za njega.


Opel – ponuda komercijalnih vozila | Moj Svet Brzine - Djordje Djenic\nNaslovna » Industrija » Opel – ponuda komercijalnih vozila\nOpel – ponuda komercijalnih vozila\nTokom BG Car Show-a koji će se održati od 22 do 28.marta u Beogradu Opel Srbija je pripremila veoma atraktivnu ponudu komercijalnih vozila Combo, Movano i Vivaro, u čije prednosti će posetioci moći da se uvere u Hali 4 Beogradskog sajma. Sajamska ponuda namenjena je pre svega pravnim licima i podrazumeva fiksnu kamatnu stopu od 2,49% uz period finansiranja od 60 meseci i mesečnu ratu već od 195 evra.\nElegantan spoljašnji dizajn Combo Van-a čini izuzetno robusnim i praktičnim za vožnju, zadržavajući, pritom sjajnu vidljivost. Pregledni raspored tastera i organizovana instrument tabla obezbeđuju intuitivno korišćenje svih komandi, dok višestruko podesiv upravljač omogućava komfornu vožnju. Sa super efikasnim motorom I najvećom zapreminom teretnog prostora u klasi Combo Van L1H1 1.3D snage motora od 95KS biće u sajamskoj ponudi po ceni od 14.597,79 evra. Uz period finansiranja od 60 meseci i fiksnu kamatnu stopu od 2,49%, iznos mesečne rate za Combo Van iznosi samo194,26 evra.\nCombo u varijanti Combi N1 L1H1 1.3D, 95KS, MT5 (dostavno vozilo sa 5 sedišta) tokom BG Car Show-a iznosiće 16.294,59 evra. Za period finansiranja od 60 meseci i fiksnu kamatnu stopu od 2,49% rata je 216,84 evra.\nSvojim reprezentativnim dizajnom, revolucionarnim motorima i funkcionalnošću pokretne kancelarije, Opel Vivaro Van postavio je nove standarde u svojoj klasi. Komfor u vožnji na duge relacije i preglednost sa svih strana ogledaju se u podignutom profilu kabine, podignutoj liniji krova i velikim staklenim površinama. Cena za Vivaro Van L2H1 2.9T 1.6D snage motora 120KS u sajamskoj ponudi će iznositi 22.335,03 evra. Za period finansiranja od 60 meseci i uz fiksnu kamatnu stopu od 2,49%, mesečna rata iznosi 297,22 evra.\nVišenamenski Vivaro Combi za najviše 9 osoba odlikuje visok nivo komfora i kvaliteta izrade, kao i ekonomična potrošnja goriva. Vivaro Combi L2H1 2.9T 1.6D TwinTurbo 125KS, MT6 Start/Stop u sajamskoj ponudi iznosi 24.983,55 evra, a uz period finansiranja od 60 meseci I fiksnu kamatu od 2,49%,mesečna rata je 332,46 evra.\nMovano Van odlikuju elegantan dizajn i odlična ekonomičnost, a u sajamskoj ponudi dostupan je sa novim paketom Edition. Standardne karakteristike poput klima uređaja, parking navođenja, tempomata i navigacionog sistema Navi 50 IntelliLink garantuju maksimalan komfor i bezbednost. Atraktivna cena Movano Van L3H2 3500 FWD 2.3 Euro6 – MT6 – sa Edition paketom tokom BG Car Show-a će iznositi 23.579,79 evra. Uz fiksnu kamatnu stopu od 2,49% i period finansiranja od 60 meseci, mesečna rata iznosi 313,78 evra.


ŽESTOKE UVREDE JEREMIĆEVOG FUNKCIONERA NA RAČUN SERGEJA TRIFUNOVIĆA: On je prostak, nekompetentan za politiku i ne vlada svojim postupcima! - Informer\n10:54 Politika 2\nŽESTOKE UVREDE JEREMIĆEVOG FUNKCIONERA NA RAČUN SERGEJA TRIFUNOVIĆA: On je prostak, nekompetentan za politiku i ne vlada svojim postupcima!\nOdluka da sa svojim PSG izađe na izbore 21. juna, očigledno je od Sergeja Trufunovića napravila metu za sve one "demokratske snage" koje priznaju samo jednumlje\nSergeja je ovog puta brutalno napao advokat Vladimir Gajić. desna ruka Vuka Jeremića, koji je u izjavi sasuo salvu uvreda na račun lidera PSG, nazvavši ga prostakom, nekompetentnim za politiku i čovekom koji ne vlada svojim postupcima!\nSeregj Trifunović uvrede Vladimir Gajić Vuk Jeremić politika PSG izbori\nAristotel je davno zaključio da postoji samo jedan način da izbegnete kritike: Da ne govorite ništa, da ne radite ništa i da budete niko i ništa.


KONAČNO Makedonija dobila prelaznu Vladu\nakon višemesečnih pregovora četiri najuticajnije političke partije u Skoplju rano jutros su dogovorile formiranje prelazne vlade, čime su stvoreni uslovi za održavanje prevremenih parlamentarnih izbora aprila naredne godine.\nPrema dogovoru, novi ministar unutrašnjih poslova biće generalni sekretar opozicionog Socijaldemokratskog saveza Makedonije (SDSM) Oliver Spasovski, a ministar rada i socijalne politike potpredsednik iste stranke Frosina Remenski.\nOpozicioni SDSM dobio je i tri zamenika ministra - u Ministarstvu finansija, informatičkog društva i poljoprivrede.\nVladajući VMRO-DPMNE, prema noćašnjem dogovoru, imaće zamenike ministra u ministarstvima unutrašnjih poslova i rada i socijalne politike.\nDogovor o realizaciji jedne od najsporijih tačaka iz sporazuma o prevazilaženju političke krize stvorio je uslove za održavanje prevremenih parlamentarnih izbora u aprilu naredne godine.\n- Izbori su želja VMRO-DPMNE, da se izađe pred građane i da građani daju svoj sud. Oni su ti koji će odlučivati. Oni će i ovaj put pokazati pred celom evropskom i svetskom javnošću da se zakulisnim igrama ne može doći do pobede - rekao je lider VMRO-DPMNE i makedonski premijer Nikola Gruevski nakon sastanka.\nLider SDSM Zoran Zaev rekao je da se sve ovo čini da bi se postigla garancija da građani slobodno izraze volju na izborima 24. aprila naredne godine, gde će osim vlasti, garant biti i opozicija.\nLideri četiri najveće partije u Makedoniji 15. jula su, uz posredovanje evropskog komesara za susedsku politiku i proširenje Johanesa Hana, postigli dogovor za izlazak zemlje iz političke krize.\nDogovoreno je održavanje prevremenih parlamentarnih izbora u aprilu naredne godine uz usvajanje određenih odluka.\nMakedonija se nalazi u ozbiljnoj političkoj krizi nakon prevremenih\nparlamentarnih izbora održanih polovinom prošle godine.\nKriza je intenzivirana krajem januara kada je premijer Nikola Gruevski optužio lidera opozicije Zorana Zaeva za pokušaj državnog udara, nakon čega je Zaev počeo da objavljuje snimke kojima optužuje predsednika Vlade za kriminal i korupciju.


Kako i zašto je ubijen Hašogi - Sputnjik Srbija\n19:00 19.10.2018 (osveženo 22:51 19.10.2018) Preuzmite kraći link\n„Novi Sputnjik poredak“ istražuje kako je i zašto ubijen kolumnista „Vašington posta“ Džamal Hašogi.\nKako je u Hašogijevu bizarnu smrt umešan saudijski prestolonaslednik Muhamed bin Salman? Kakvim „ozbiljnim posledicama“ Donald Tramp preti Saudijskoj Arabiji, a kakav uzvratni udarac Saudijska Arabija najavljuje Americi? Kako bi Rusija i Kina mogle da profitiraju iz čitave afere i kakve će geopolitičke posledice izazvati Hašogijevo ubistvo?\nOdgovore na ta pitanja u razgovoru s Nikolom Vrzićem traže istoričar i publicista Nemanja Starović i novinar iz Turske Bojan Budimac.\nNovi sputnjik poredak, Vašington post, Džamal Kašogi, Saudijska Arabija, Turska


vreme Banjaluka gradjani\nInicijator predviđa da svakoj majci u Republici Srpskoj, bez obzira na radni i materijalni status i broj dece, dakle bez bilo kakve diskriminacije bude svaki mesec isplaćivan dodatak, dok nadležni za sada nemaju konrektne odgovore u vezi s tim, piše Srpskainfo.\nJedino je poznato da je Ministarstvo porodice, omladine i sporta RS pripremilo radnu verziju nacrta zakona o majci i da uskoro treba da bude formirana radna grupa za dalji rad na ovom predviđenom sistemskom zakonu.\n– Ako se to ne uradi, u narednih deset godina u Republici Srpskoj neće biti više od 350.000 – 400.000 ljudi. Sada nas ima oko 800.000. Verujem da se ovim sistemskim rešenjem može povećati natalitet, da će se ljudi vraćati iz inostranstva, da ćemo imati srećnije i zadovoljnije društvo, a samim tim je i uspeh Republike Srpske zagarantovan – kaže za Srpskainfo Dejan Todorović, potpredsednik Udruženja roditelja sa četvoro i više dece.\nFoto: Rec Production / youtube\nKaže da je opšte poznato da nas je sve manje, da se svake godine rađa manje dece, da porodice odlaze u inostranstvo, ali da se sve završi na konstatacijama.\n– Vlada RS je u protekle četiri godine za pronatalitetne mere dala oko 940 miliona KM, a efekti su nikakvi. Mora postojati sistemsko rešenje koje neće zavisiti ni od politike ni od političara – ocenjuje on.\nIdeja je da svaka majka u Republici Srpskoj za svako dete jednom mesečno dobije materinski dodatak koji bi iznosio pola prosečne plate.\nPo procenama kojima raspolažu u Udruženju roditelja sa četvoro i više dece, u Republici Srpskoj ima oko 120.000 dece do 18 godina.\nTo bi značilo da bi za isplatu dodatka majkama, po ovoj ideji, trebalo godišnje gotovo milijardu konvertibilnih maraka. Istovremeno, budžet RS je oko četiri milijarde KM od kojih oko 1,2 milijarde KM ide za penzije, a oko 926,6 miliona KM na plate.\nOdakle bi bio obezjeđen novac?\n– Finansiranje uopšte ne bi trebalo da bude iz budžeta, već iz realnih izvora poput zarada zaposlenih, od prihoda poslovnih subjekata i iz kapitala vlasnika firmi. Osim toga, treba obediniti sva postojeća izdvajanja sa svih nivoa, odnosno prebaciti ih u predviđeni fond za majku – smatra Todorović.\nKaže da mu je poznat otpor poslovne zajednice, ali tvrdi da je deo njih doprineo ovakvoj situaciji svojim tretmanom prema zaposlenima.\nTodorović kaže da su predstavnici Udruženja roditelja sa četvoro i više dece obavili razgovore sa svim nadležnima u Srpskoj i da su naišli na pozitivan stav.\nU Uniji udruženja poslodavaca RS imaće zvaničan komentar tek kad budu upoznati sa zvaničnim predlogom zamišljenog zakona.\nJoš u oktobru 2019. godine javnosti je predstavljena naučno-istraživačka studija „Demografski razvoj i populaciona politika Republike Srpske analiza stanja i predlog mera“, koju je izradio Centar za demografska istraživanja iz Banjaluke na čelu sa profesorom Draškom Marinkovićem.\nU okviru istraživanja analizirane su aktuelne mere i aktivnosti na unapređenju pronatalitenog programa, posebno aktivnosti usmerene prema dečijoj i porodično-pravnoj zaštiti, ali i specifične mere kako na entitetskom, tako i na nivou lokalne samouprave u cilju podsticanja rađanja.\nGENERACIJSKA DEPOPULACIJA Poražavajući podaci o iseljavanju, sve više ljudi se odlučuje za život u inostranstvu\nOpšti zaključak je bio da se u proteklom periodu sprovodilo dosta mera i aktivnosti, ali da one nisu sistematizovane, da kao takve nisu dovoljno ni prepoznate, pa ih je potrebno i dodatno afirmisati, nadograđivati i inovirati.\nRezultati istraživanja su dali konkretne predloge mera sa smernicama, aktivnostima i mehanizmima kroz nove i pojedinačne ciljeve i efekte u provođenju mera populacione politike za naredni period, a u cilju poboljšanja aktuelne demografske situacije i aktiviranja efikasnijih mera u pronatalitenom programu u RS.\nGodinu dana posle toga smo proverili šta je urađeno. Zadržane su sve postojeće mere i aktivnosti u sprovođenju pronatalitetne populacione politike, te se postepeno uvode i neke nove mere i podsticaji u cilju povećanja rađanja.\nOko 9.000 beba godišnje\nTodorović iz Udruženja roditelja sa četvoro i više dece „4+“ kaže da u Republici Srpskoj ima oko 5.500 porodica sa četvoro i više dece.\n– Njih 95 odsto su potpuno zdrave porodice koje imaju samo jedan problem, a to je egzistencijalno-finansijske prirode. Oko 80 odsto tih porodica jedva servira dva obroka dnevno što je poražavajuće. Ništa bolje ne žive ni ostali sa troje ili čak dvoje dece – dodaje Todorović.\nDo pre 10-15 godina u Srpskoj se rađalo godišnje više od 12.000 novorođenčadi, a sada je taj broj oko 9.000.\n– Ljudi se masovno iseljavaju. Ako se ne zaustavi ovaj trend, neće nas ni biti i onda je sve uzalud – poručuje Todorović.\nPorodica Deca Vlada RS Zakon


SEEbiz.eu / RS / Dačić: Pitanje vanrednih parlamentarnih izbora nije otvoreno\nIvica Dačić Tomislav Nikolić Aleksandar Vučić Srpska napredna stranka\nDačić: Pitanje vanrednih parlamentarnih izbora nije otvoreno\nDatum objave: 17.02.2017. - 09:51:56\nBEOGRAD - Predsednik Socijalističke partije Srbije Ivica Dačić izjavio je da pitanje vanrednih parlamentarnih izbora u Srbiji nije otvoreno, a o nezvaničnim navodima da će se predsednik Srbije Tomislav Nikolić kandidovati i na predstojećim predsedničkim izborima rekao je da "nema zvanične potvrde, ali da nema ni demantija".\n"Očigledno je da je ta vest namerno plasirana i da je očigledno da takva namera postoji, ili barem namera da se obavi neki pritisak na Aleksandra Vučića... Mislim da su efekti potpuno suprotni, ako je Nikolić nešto hteo", kazao je Dačić za RTS.\nAko ne možete da prihvatite odluku svoje partije i ako ćete se kandidovati protiv onog sa kojim ste sarađivali i time se svrstati u red onih koji su protiv Vučića. U čemu je razlika izmedju njega i Jankovića i Jeremića i ostalih.Dačić o kandidaturi NikolićaOn je kazao da je Nikolić postigao suprotan efekat i da je učvrstio jedinstvo SNS i koalicionih partnera.\nDačić je kazao da je Vučić sigurno razočaran odlukom i pristupom Nikolića.\n"Ali vas u politici ne sme ništa iznenaditi. Mene nije. Nema odustajanja. Tomislav Nikolić je završio svoju priču sa SNS ako želi da razgovara jezikom ucena", kazao je on i dodao da sinoć nije bilo razgovora Vučića i Nikolića o čemu su pisali pojedini mediji.\nDačić je izjavio kako misli da "nemamo apsolutno otvoreno pitanje" o eventualnim vanrednim parlamentarnim izborima.\n"Zašto bismo imali? Ja jedva čekam da vidim sednicu GO SNS i poslanike. Ko će da glasa za Tomislava Nikolića. O čemu vi pričate? Kakve podele u SNS, pa ko je lud da ide za gubitnikom", kazao je\nOn je ocenio da nije prejaka njegova ranija kvalifikacija da je najava predsedničke kandidature Nikolića sramota.\nDačić je dodao da ga je više strah od toga šta će da uradi Vučić nego Nikolić i da se boji da se lider SNS ne predomišlja.\nNa pitanje da li je za njega prihvatljivo da Nikolić bude premijer, o čemu pišu pojedini mediji, Dačić je rekao da ne želi uopšte o tome da razgovara.\n"Posle ovog što se desilo za mene nije prihvatljivo da bude ništa", kazao je on.


EXPRES - AFERA: Siniša Mali pomogao ocu da privatizuje „Bratstvo“!\nAFERA: Siniša Mali pomogao ocu da privatizuje „Bratstvo“!\nBEOGRAD – Zbog sumnje da je Siniša Mali tada službenik Agencije za privatizaciju, svom ocu otkrio osetljive informacije koje su mu pomogle da kupi proizvođača vagona „Bratstvo“, Ministarstvo privrede je 2004. godine tražilo da se poništi prodaja. Agencija, međutim, nije želela da postupi po nalogu ministarstva, a „Bratstvo“ je nakon nekoliko godina pod upravom oca Siniše Malog i njegovog partnera propalo – navodi Mreža za istraživanje kriminala i korupcije KRIK. Iz ovog posla Srbija je izašla kao privatizacijski gubitnik, a kupac bogatiji nego što je bio.\nMikloš Timotić, predstavnik mađarske železničke firme „Dunavagon“, posetio je aprila 2002. godine Agenciju za privatizaciju. „Dunavagon“ je želeo da kupi „Bratstvo“, domaće preduzeće koje je proizvodilo i popravljalo železnička vozila, i investira u njega. U to vreme, ova kompanija iz Subotice osnovana 1886. godine, uspešno je izvozila svoje proizvode.\nSlično kao u slučaju „Bratstva“, Mali je nakon prodaje „Beopetrola“ postao direktor ove kompanije.\nMore in this category: « MMF: Postoji prostor za povećanje plata i penzija\tPočinje zasedanje Generalne konferencije Uneska »


Poništena odluka Donalda Trampa - SAD šalje 200 miliona dolara - BIGportal.ba\nPoništena odluka Donalda Trampa – SAD šalje 200 miliona dolara\n17 Februara, 2021 17 Februara, 2021 087\nSAD će Svetskoj zdravstvenoj organizaciji poslati uplatu u vrednosti od preko 200 miliona dolara do kraja februara, najavio je državni sekretar Entoni Blinken.\n“Ovo je ključni korak napred u ispunjavanju naših finansijskih obaveza kao članice SZO i odražava našu obnovljenu posvećenost osiguravanju potrebne podrške SZO za vođenje globalnog odgovora na pandemiju”, rekao je Blinken govoreći u Savetu bezbednosti Ujedinjenih nacija.\n“SAD veruju da su multilateralizam, UN i SZO od suštinske važnosti, ne samo kao efikasan međunarodni zdravstveni i humanitarni odgovor na kovid 19, već i za izgradnju jačih globalnih zdravstvenih kapaciteta i bezbednosti za budućnost”, rekao je Blinken.\nBlinken je istakao da to odražava i obnovljenu posvećenost da SAD obezbede podršku potrebnu za upravljanje krizom pandemije koronavirusa.\nSjedinjene Države, koje su dugi niz godina bile najveći donator Svetske zdravstvene organizacije, napustile su SZO prošle godine, za vreme mandata Donalda Trampa. Američki predsednik Džo Bajden povukao je odluku o povlačenju SAD iz SZO prošlog meseca.\nOtkrivena još četiri slučaja britanskog soja virusa u BiH\nAlpin predstavlja bolid 2. marta, Aston Martin dan kasnije\nDe Brujne tek četvrti u glasanju za kapitena Sitija\nRanjena jedna osoba, pronađen zapaljen automobil


Luka Pavićević selektor Crne Gore | Novosti.rs\nLuka Pavićević selektor Crne Gore\n23. 12. 2011. u 15:36\nDoskorašnji trener univerzitetske reprezentacije Srbije, s kojom je letos osvojio zlato u Kini, postaće treći selektor Crne Gore u istoriji\nProslavljeni igrač splitske Jugoplastike iz njenog najslavnijeg doba Luka Pavićević (43) postaće treći selektor muškog seniorskog nacionalnog tima Crne Gore u njegovoj kratkoj istoriji, posle Duška Vujoševića i Dejana Radonjića.\nNaime, crnogorski stručnjak, koji je pre mesec dana preuzeo francuski Roan, danas je na sednici Predsedništva Košarkaškog saveza Crne Gore predstavljen kao kandidat za upražnjeno mesto selektora, po septembarskom odlasku sa te funkcije Dejana Radonjića i debakla na Evropskom prvenstvu u Litvaniji na kojem su Nikola Peković i saigrači zauzeli tek 21. mesto u konkurenciji 24 reprezentacije.\nPavićević je u bogatoj igračkoj karijeri nastupao za matičnu Budućnost, splitsku Jugoplastiku (četiri puta nacionalni i tri puta evropski šampion), Cibonu, da bi ga rat na prostorima nekadašnje SFR Jugoslavije "oterao" u Izrael, gde je dve godine igrao za Hapoel. Između Budućnosti i odlaska u Split, Pavićević je dve godine, od 1985. do 1987., igrao u američkoj univerzitetskoj ligi (NCAA) za Jutu.\nTrenersku karijeru počeo je 2003. godine u OKK Beogradu, a potom je radio u Atlasu, mladoj reprezentaciji Srbije i Crne Gore (bronzana medalja na EP u Rusiji 2005. godine), Hemofarmu, grčkom Panioniosu, berlinskoj Albi, u kojoj se zadržao najduže, pune tri i po sezone i u kojoj je prošlog januara dobio otkaz. Inače, sa klubom iz Berlina u sezoni 2007/08 osvojio je titulu šampiona Nemačke. Ovog leta predvodio je univerzitetsku reprezentaciju Srbije do zlatne medalje na Univerzijadi u kineskom Šenženu.


Novi medicinski tim Vojske Srbije u misiji EU u CAR – BALKAN TV NOVI SAD\nHomeVestiNovi medicinski tim Vojske Srbije u misiji EU u CAR\nNovi medicinski tim Vojske Srbije u misiji EU u CAR\n14/06/2018Redakcija BALKAN TVVesti, Za slajder0\nNačelnik Generalštaba Vojske Srbije general Ljubiša Diković razgovarao je u kasarni „Banjica 2“ u Beogradu sa pripadnicima medicinskog tima VS koji danas putuje u Misiju Evropske unije za obuku bezbednosnih snaga Centralnoafričke Republike.\nVođa medicinskog tima, koji čine lekar i pet medicinskih tehničara, je potpukovnik Momčilo Đurić sa Vojnomedicinske akademije. On će kao savetnik za medicinska pitanja komandanta vojnih snaga u misiji narednih šest meseci biti zadužen za planiranje, organizovanje i sprovođenje preventivnih medicinskih mera, primarne zdravstvene zaštite, za medicinsku evakuaciju i spremnost za reagovanje u slučaju masovnih povređivanja, navodi se na zvaničnoj internet stranici Vojske Srbije.\nVojska Srbije je u ovoj misiji EU u Centralnoafričkoj Republici angažovana od 15. decembra 2016, kada su u misiju upućeni četvoročlani medicinski tim prvog nivoa i dvočlani tim za hitnu medicinsku pomoć. Sada je tamo angažovano sedam pripadnika Vojske Srbije – savetnik komandanta za medicinska pitanja, ujedno šef sanitetske službe u misiji i medicinski tim koji čine lekar i pet medicinskih tehničara. Do sada je u ovoj misiji angažovano 20 pripadnika Vojske Srbije.\nNovi investicioni ciklus u putnoj infrastrukturi


Euro 3 standardi – Inter Magazin\n7. jul 2006, Igor Katanic\nEuro standardi, kod nas često poznati i kao Eko standardi, predstavljaju zakonsku regulativu EU u vezi sa izduvnim gasovima. Oni regulišu količinu ugljenmonoksida (CO), hidro-karbonata (HC), azot-oksida (NOx) i čestica (PM), dok će buduće Euro regulative regulisati i količinu emitovanog ugljendioksida (CO2).\nPrvi Euro 1 standard je uveden u EU još 1992 godine, dok je danas na snazi Euro 4 standard. U Srbiji je za uvoz novih i polovnih automobila na snazi Euro 3 standard koji je zamenio raniji zakon koji je dozvoljavao uvoz polovnih automobila do 3 godine starosti.\nNaravno, to ne znači da naši građani sada mogu uvoziti automobile neograničene starosti jer su se prvi automobili sa Euro 3 motorima pojavili tek krajem 1998 godine, a obaveza zadovoljavanja Euro 3 standarda za vozila prodata u EU važi od početka 2001 godine.\nNajjednostavniji način da se utvrdi da li vozilo ispunjava propisane Euro standarde je putem takozvane „Potvrde o usaglašenosti“ ili „COC – Certificate of conformity“, koju izdaju proizvođači vozila.\nOvakvo drastično smanjenje izduvnih čestica izazvalo je velike promene u konstrukciji sistema ubrizgavanja i sagorevanja goriva posebno kod dizel vozila. Kod dizel automobila zamenjeni su klasični mehanički sistemi ubrigavanja koji su se ugrađivali ’80-tih godina prošlog veka prvo sa elektronskim pumpama, dok se danas u njih ugrađuju ili common-rail sistemi, ili EUI sistemi (pumpa-dizna). EUI sistemi se ugrađuju u nova TDI vozila VW grupe (Volkswagen, Škoda, Audi, Seat), dok ostali proizvođači koriste common-rail sisteme.\nPrednost common-rail sistema je u tome što se tokom radnog ciklusa umesto jednog koriste veći broj ubrizgavanja (najčešće 5) koji omogućavaju mnogo bolje sagorevanje i time manju emisiju gasova. Takođe, korišćenjem visokih pritisaka, računara i solenoida na injektorima moguće je mnogo preciznije kontrolisati vreme ubrizgavanja za dobijanje optimalne količine gorive.\nI kod benzinskih vozila došlo je do velikih promena kako bi se zadovoljili Euro standardi; klasični karburatorski sitemi su zamenjeni elektronskim sistemima ubrizgavanja. Oni omogućavaju ubrizgavanje goriva pod znatno većim pritiscima i sa mnogo preciznijom kontrolom količine ubrizganog goriva što sve za posledicu ima mnogo bolje sagorevanje goriva i naravno manju emisiju gasova.\nUz sve to uvedeni su i katalizatori i lambda sonde na izduvnim sistemima vozila koji još više doprinose postizanju traženih standarda.\nIgor Katanić, IB Trade.\nU našem specijalizovanom servisu „BG Diesel“, Dobropoljska 21, Beograd, 011/2647-475, možete vršiti servisiranje velikog broja common-rail sistema kod dizel vozila po cenama znatno nižim od njihove zamene.\nNačin rada common rail injektora\nEURO 3 automobili\n« Inter.co.yu na CSSBlast.ru\nStanje nacije redovno »\n2 komentara na “Euro 3 standardi”\nPovratni ping: Euro 3 standardi - Inter Magazin\ngolf 4 1.4 16v kaže:\n8. decembra 2009. u 12:02\nDa li Golf4 1.4 16 v 55kw proizveden u Njemackoj 1998 godine, sa oznakom motora AHW, ima eko 3 motor?


Janković: U toku je proces šešeljizacije Srbije | Autonomija\nJanković: U toku je proces šešeljizacije Srbije\nPredstavljen dnevni red za Srbiju u prvih godinu dana posle smene vlasti\nNema opravdanja za odnos koji vlast u Srbiji ima prema medijima, smatra predsednik Pokreta slobodnih građana Saša Janković i poručuje da će po smeni „totalitarnog režima“ njegov pokret tražiti da Skupština Srbije smeni članove Saveta Regulatornog tela za elektronske medije.\nJanković je na konferenciji za novinare u Beogradu ocenio da članovi Saveta REM ne rade po zakonu i da zato na njihovo mesto treba dovesti ljude od integriteta i struke.\nKao jednu od mera koje predlaže PSG u dokumentu nazvanom Dnevni red za Srbiju u prvih godinu dana posle smene vlasti, Janković je naveo i smenu direktora i članova upravnog odbora javnih servisa, Radiotelevizije Srbije i Radiotelevizije Vojvodine.\nJanković smatra da čelni ljudi javnih servisa treba da budu smenjeni zbog „dezinformisanja građana“.\nOn je ocenio da aktuelna vlast u Srbiji koristi lidera radikala Vojislava Šešelja kao „političkog klovna“, kako bi pokazala da ima neko gori od nje.\nU toku je, smatra Janković, proces „šešeljizacije“ Srbije, a uporedo sa tim se sprovodi i tabloidizacija države i društva.\n„Korupcija u Srbiji nije incident“, ukazao je Janković i najavio da će se njegov pokret zalagati za donošenje zakona o poreklu imovine, koji bi obuhvatio period od 1990. godine.\nPrema Jankoviću, Srbiji je potrebno i specijalno tužilašvo za borbu protiv korupcije, za koju smatra da je u proteklih šest godina preuzela državu.\nRade Veljanovski iz Pokreta slobodnih građana je ocenio da članovi Saveta REM ne vode računa o javnom interesu, nego da udovoljavaju interesima vlasti.\nOn je podsetio da je Srbija i ove godine na Indeksu slobode medija, čiji je autor organizacija Reporteri bez granica, pala za deset mesta.


Završiti formiranje federalnog Doma naroda\nUpozorenja OHR-a, EU, SAD i Njemačke\nNapori političkih stranaka treba da se fokusiraju na uspostavljanje nove vlasti, počevši od izbora delegata u novi saziv Doma naroda Parlamenta Federacije BiH od kantonalnih skupština, poručili su danas iz OHR-a, Kancelarije specijalnog predstavnika EU u BiH i ambasada SAD i Njemačke.\nU zajedničkom saopštenju se apeluje na kantonalne skupštine, koje to još nisu učinile, da izvrše svoje ustavne obaveze i izaberu svoje delegate bez daljeg odgađanja.\n"Imajući na umu da su opšti izbori održani i da su rezultati potvrđeni, Dom naroda u starom sazivu nema demokratski legitimitet za donošenje odluka, a posebno onih u vezi sa važnim pitanjima poput donošenja budžeta", ističu iz OHR-a, Kancelarije specijalnog predstavnika EU u BiH i ambasada SAD i Njemačke.\nU saopštenju se dodaje da bi, pored pravnih pitanja koja proizlaze u vezi s takvim odlukama, donošenje budžeta od Doma naroda Parlamenta FBiH u starom sazivu predstavljalo i opasan presedan koji bi se mogao zloupotrijebiti za dalje odgađanje uspostavljanja vlasti u BiH, što je neprihvatljivo.\nDom naroda FBiH upozorenje ustavne obaveze\nNeka nam Bog pomogne za formiranje vlasti u FBiH\nFormiranje vlasti u BiH će potrajati, u Srpskoj sve pod kontrolom\nU akciji "Lipa" uhapšeno još jedno lice\nBanjalučanin povrijeđen u saobraćajnoj nesreći, Amarokom sletio s kolovoza


Tajna „Dašićevog“ snimka: ko ga je dostavio Đilasovom portalu? – UCENTAR\nTajna „Dašićevog“ snimka: ko ga je dostavio Đilasovom portalu?\nU sred izborne kampanje jedini teži udarac od svojih političkih neprijatelja budući gradonačelnik i nosilac liste SNS Nikola Dašić dobio je objavljivanjem snimka na kome raspravlja sa aktivistkinjom ove stranke o unutarstranačkim problemima\nSnimak je objavljen na portalu Direktno.rs, čiji je neformalni vlasnik Dragan Đilas, lider opozicionog Saveza za promene. Po prvi put tako je pokušano da se uruši predstavljanje kandidata koji iza sebe nije imao afera. Povrh svega, Dašić potiče iz oficirske porodice, završio je dva državna fakulteta, ima tri kćerke i porodičan je čovek koji je svojevremeno odbio da se preseli u Beograd zbog naimenovanja na veću funkciju- već je svakodnevno putovao iz Kragujevca.\nvideo: snimak koji je objavljen na direktno.rs\n-Odmah smo znali i ko je snimio, ali i ko je dostavio snimak. Političko neiskustvo je danak koji je Nikola platio, jednostavno tamo je pozvan da bi bio snimljen. Provociran je, a onda je namontiran deo u kome treba da se predstavi da “viče na ženu”. Svako ko ga poznaje zna njegovo vaspitanje, odakle potiče, jednostavno ovo je bila pokvarena klopka u koju je uvučen- kaže naš izvor iz ovdašnjeg SNS blizak budućem gradonačelniku. Prema njegovim rečima, nigde se nije pomenula predistorija celog događaja.\n-Ma koliko bio minoran i prizeman ovaj snimak otvorio je niz unutarstranačkih pitanja i samo njegovo plasiranje nam je donekle pomoglo- kaže naš sagovornik.\nVojniče, o s t a v !!!\nSumnje u ovdašnjem gradskom odboru SNS padaju na Vladicu Stanojevića, vd direktora Zavoda za odrasle “Male Pčelice”. Prema nekim informacijama koje imaju lokalni snsoovci on je i ranije dostavljao medijima kompromitujuće informacije i dokumentaciju o visokim funkcionerima SNS iz Kragujevca u okviru unutarstranačke borbe za preuzimanje gradskog odbora stranke.\nKada je izgubio u borbi za prevlast osnovao je svoju listu “Dela a ne reči dr Vladica Stanojević”, tvrdeći da sve radi “po nalogu vrha stranke iz Beograda i da je vojnik Aleksandra Vučića, predsednika SNS”.\nDemantovao ga je lično Darko Glišić, glavni operativac SNS i predsednik Izvršnog odbora koji je morao da dođe u Kragujevac i javno kaže “da je jedini kandidat SNS upravo Nikola Dašić”.\nStanojević je na izborima od gromoglasne najave, pozivajući se na istraživanja- da ima 25 odsto glasova, na izborima osvojio- 1,83 odsto podrške građana Kragujevca!\nBudući gradonačelnik Dašić upravo na snimku za njega kaže da je “bivši čovek”.\n-Da nije ove situacije sa korona virusom već odavno bi Stanojević bio smenjen sa funkcije direktora Zavoda za odrasle „Male Pčelice“ gde je postavljen kao kadar SNS. Ali ne zbog snimka, već zbog mnogih drugih stvari. U svakom slučaju, pitanje je dana kada će se to dogoditi- kaže naš izvor iz SNS\nVladica Stanojević: Nisam ja, Verko je!\nSa kim ja pravim dil?\nSvom okruženju Vladica Stanojević tvrdi da nema nikakve veze sa dostavljanjem snimka portalu čiji je vlasnik Dragan Đilas. Nezvanično, on tvrdi da je snimak dostavljen iz štaba liste “Svi na ovu stranu” bivšeg gradonačelnika Veroljuba Stevanovića (73). Pored toga što su najveći gubitnici izbora, Stevanović i Stanojević imali su korektnu saradnju tokom predizborne kampanje i posle izbora.\nDveri: "Dašiću objavi ime seksualnog predatora iz opštine"!


Čišćenje virusa - DEF3\nČišćenje virusa koji mogu uticati na preformanse računara i koji mogu ukrasti i oštetiti Vaše podatke.\nČišćenje virusa je jedan od najčešćih poslova u servisima računara. Virusi predstavljaju jedan od najvećih problema po privatnost korisnika i po preformanse računara. Čišćenje virusa je uglavnom relativno kratak proces, ali u nekim slučajevima se može odužiti i na nekoliko sati. U nekim slučajevima, kad računari imaju previše virusa i previše problema izazvanih virusima, preporučujemo novu instalaciju operativnog sistema. U slučaju da koristite programe koji se ne mogu ponovo instalirati, potrudićemo se da rešimo sve probleme koje su izazvali virusi.\nČuvajte se lažnih web stranica koje imaju isti izgled kao originalna stranica koju kopiraju. Hakeri uglavnom putem mejla šalju upozorenja da Vam je neko hakovao profil na nekom poznatom sajtu. Kada kliknete na link, otvara Vam se stranica koja je na prvi pogled ista kao stranica pravog sajta. Iz tog razloga, uvek obratite pažnju na adresu sajta. Ako adresa sajta nije prava, ne unosite svoje podatke i tu poruku obavezno prijavite.\nNezaštićeni računari su lake mete za bilo koju vrstu virusa jer se mogu zaraziti na mnogo načina. Uvek Vam preporučujemo instalaciju profesonalnih verzija antivirusnih programa, ali ako želite, možemo Vam instalirati i besplatnu verziju antivirusa koja relativno dobro odrađuje svoj posao. Takođe, treba se pridržavati nekih osnovnih smernica i pravila zaštite ako želite da izbegnete viruse.\nNe instalirajte dodatke za pretraživač u koje niste sigurni\nSkenirajte USB fleš uređaje pre otvaranja istih\nRedovno ažurirajte antivirusni program\nNe otvarajte linkove iz mejlova u koje niste sigurni\n>> Čišćenje virusa <<


Do kraja maja završetak kružne raskrsnice na Rebrovcu Do kraja maja završetak kružne raskrsnice na Rebrovcu\nObjavljeno: 26. 4. 2018 u 15:36h\nGradonačelnik Banjaluke Igor Radojičić i direktor preduzeća “Putevi Republike Srpske” Nenad Nešić konstatovali su tokom posjete gradilištu kružne raskrsnice u naselju Rebrovac da radovi napreduju utvrđenom dinamikom i da bi mogli biti završeni do kraja maja.\nRadojičić je rekao da je dobra dinamika radova na izgradnji kružne raskrsnice kod Rebrovačkog mosta, te da je sa saobraćajnom policijom dogovoreno da u “špicevima”, kada je zagušenje saobraćaja veliko, pomognu u odvijanju saobraćaja dok radovi traju.\n“Znam da ljudi gunđaju, ali ne može se popraviti situacija u saobraćaju dok se ne izvedu ovako krupni poslovi koji traju nekoliko mjeseci”, rekao je Radojičić novinarima.\nOn je dodao da je završena i obnova trotoara na Rebrovačkom mostu.\nPrema Radojičićevim riječima, ova godina je veoma bogata radovima u Banjaluci, pogotovo u oblasti saobraćaja.\nRadojičić je pozvao građane Banjaluke i one koji prolaze ovom obilaznicom da imaju strpljenja i razumiejvanja, jer je otvoreno ili će biti istovremeno otvoreno mnogo gradilišta u toku ovog ljeta, sa osnovnim ciljem da se u Banjaluci do kraja godine znatno poboljšaju uslovi za saobraćaj.\n“Kružna raskrsnica na Rebrovcu dio je cijelog kompleksa koji je dug nekoliko kilometara i koji će biti ove godine `napadnut` radovima u saobraćaju”, rekao je Radojičić.\nOn je istakao da sa je u toku javni tender za izbor izvođača za izgradnju Zelenog mosta, dodavši da bi radovi, ukoliko prođe javna nabavka, mogli da počnu na ljeto.\n“U toku su i radovi na spajanju Istočnog tranzita i tamo je izvođač uveden u radove sa `Putevima Republike Srpske`. Spajanje se nastavlja dionicom pored stadiona Fudbalskog kluba `Naprijed` ka Zelenom mostu”, rekao je Radojičić.\nOn je naglasio da je u toku tender za izgradnju kružne raskrsnice u Aleji Svetog Save, te da bi za kružnu raskrsnicu kod Policijske uprave Banjaluka tender trebalo da bude raspisan u maju.\nPrema njegovim riječima, Grad Banjaluka sa preduzećem “Putevi Republike Srpske” dogovorio je nekoliko dodatnih projekata, navodeći izgradnju kružnih raskrsnica kod “Delta šoping mola” na Banjalučkom polju te u naselju Lauš.\nDirektor preduzeća “Putevi Republike Srpske” Nenad Nešić rekao je da radovi na izgradnji kružne raskrsnice na Rebrovcu napreduju utvrđenom dinamikom.\n“Zbog vremenskih prilika nismo uspjeli da to izvedemo onako kako to kalendar kaže, međutim iskoristili smo samo 45 radnih dana i mogu da potvrdim da će radovi biti završeni najvjerovatnije krajem maja”, rekao je Nešić.\nOn je rekao da će se izgradnjom ove kružne raskrnisce dobiti mnogo veća propusna moć, dodavši da sada raskrsnicom dnevno prolazi 13.000 vozila, a nakon izgradnje kružne raskrsnice to će iznositi 24.000 vozila.\n“Samim tim biće i bezbjedniji pješaci, a imaćemo i uređeniju saobraćajnicu”, rekao je Nešić.\nDirektor “Prijedor puteva” Radenko Crnogorac je u ime konzorcijuma “Prijedor puteva” i “Kozara puteva”, koji su dobili ovaj posao na tenderu, podsjetio da je ugovor potpisan prošle a da su radovi počeli ove godine, te da je potrošeno 45 radnih dana.\n“Ugovoreni rok je 90 radnih dana, vrijednost ugovornih radova je oko 540.000 KM sa uključenim PDV-om. Očekujemo uz sve okolnosti koje nas prate, da ćemo do kraja narednog mjeseca kompletirati sve radove na ovom projektu”, rekao je on.\nCrnogorac je objasnio da je preostalo da se završi izmještanje instalacija toplovoda i vodovoda, nakon čega se pristupa izgradnji donjeg i gornjeg nosivog sloja kolovoza, postavljanju ivičnjaka, asfalta te rasvjete.\nOn je zahvalio Gradskoj upravi i “Putevima Republike Srpske” na dosadašnjoj saradnji i izrazio nadu da će ona biti nastavljena.